title: Muumit ja Taikalamppu

text: Muumit ja Taikalamppu ("Mumintrollen och den magiska lampan") on kuudes Muumi-tietokonepeli. Se ilmestyi vuonna 2001. Pelin juoni on samantapainen kuin "Muumilaakson tarinoiden" jaksossa "Lampun henki". Toisin kuin muissa Muumi-tietokonepeleissä, pelissä ei ole varsinaista loppua, vaan se loppuu vasta, kun pelaaja haluaa lopettaa pelaamisen. Muumihahmojen äänet ovat samat kuin "Muumilaakson tarinoissa" lukuun ottamatta Pikku Myytä.


title: Muumit ja Taikalamppu

text: Pelin alussa Muumipeikko tervehtii pelaajaa ja näyttää kolmea eri vaihtoehtoa, joihin pelaajalla on mahdollisuus edetä. Itse peliin, lukemaan lampun hengen tarinan tai lukemaan tietoa Muumeista.


title: Muumit ja Taikalamppu

text: Erilaisia tehtäviä pelissä on useita:


title: Muumit ja Taikalamppu

text: Pelaajalla on myös mahdollisuus kuulla kolme erilaista laulua uimahuoneessa ja värittää erilaisia kuvia (edellisistä peleistä) Pikku Myyn seurassa.


title: Pietarin valtionyliopisto

text: Pietarin valtionyliopisto () on venäläinen julkinen yliopisto Pietarissa ja yksi Venäjän vanhimmista yliopistoista. Yliopiston kampuksista toinen on kaupungin keskustassa Vasilinsaarella ja toinen keskustan ulkopuolella Pietarhovissa.


title: Pietarin valtionyliopisto

text: Yliopistossa on 20 tiedekuntaa ja niissä 32 000 opiskelijaa joista 4 000 jatko-opiskelijoita. Opetushenkilökuntaa on 6 000 henkeä, heistä tuhat on professoreita.


title: Pietarin valtionyliopisto

text: Pietarin valtionyliopisto arvioidaan yleisesti Venäjän toiseksi parhaaksi yliopistoksi Moskovan valtionyliopiston jälkeen niin kansallisissa kuin kansainvälisissä yliopistorankingeissa. Shanghain yliopistovertailussa vuonna 2016 Pietarin valtionyliopiston sijaluku oli välillä 301–400 maailman 500 huippuyliopiston listalla.


title: Pietarin valtionyliopisto

text: Pietari Suuri perusti vuonna 1724 Pietarin akatemian, josta kehittyi Venäjän tiedeakatemia. Pietarin yliopisto katsoo olevansa Pietarin akatemian perinteen jatkaja ja siten maan vanhin yliopisto. Opetus ei kuitenkaan ole ollut yhtäjaksoista. Vuonna 1803 akatemia määritteli, ettei sen tehtäviin kuulunut koulutus vaan ainoastaan tutkimus. Pietarin kaupungissa ei siten kuuteentoista vuoteen saanut korkeakouluopetusta, mutta opettajaseminaari toimi edelleen. Vuonna 1819 keisari Aleksanteri I järjesti opettajaseminaarin ympärille kolmitiedekuntaisen yliopiston, johon kuului oikeustieteellinen tiedekunta, matematiikan ja fysiikan tiedekunta sekä historian ja kielitieteen tiedekunta.


title: Pietarin valtionyliopisto

text: Euroopan hullun vuoden 1848 jälkeen Venäjän senaatti päätti, että kansanvalistusministerin tulee nimittää yliopiston rehtori. Vuonna 1887 joukko opiskelijoita pidätettiin Aleksanteri III:n murhayrityksestä. Vuonna 1924 yliopisto nimettiin uudelleen Leningradin valtionyliopistoksi, ja toisen kerran vuonna 1948 Andrei Ždanovin mukaan sen nimitti Neuvostoliiton ministerineuvosto. 1991 yliopisto nimitettiin jälleen Pietarin valtionyliopistoksi.


title: Pietarin valtionyliopisto

text: Luonnontieteet:


title: Pietarin valtionyliopisto

text: Ihmistieteet:


title: Pietarin valtionyliopisto

text: Kahdeksan Pietarin yliopistosta valmistunutta tiedemiestä on saanut Nobelin palkinnon, vaikka kukaan heistä ei tehnyt palkintoon johtanutta tutkimusta tässä yliopistossa eikä työskennellyt siellä palkinnon saadessaan: Ivan Pavlov (lääketiede 1904), Ilja Metšnikov (lääketiede 1908), Nikolai Semjonov (kemia 1956), Lev Landau (fysiikka 1962), Aleksandr Prohorov (fysiikka 1964), Wassily Leontief (taloustiede 1973), Leonid Kantorovitš (taloustiede 1975) ja Joseph Brodsky (kirjallisuus 1987).


title: Jon Snersrud

text: Jon Anddersen Snersrud (1. lokakuuta 1902 – 10. elokuuta 1986) oli norjalainen yhdistetyn hiihtäjä ja olympiamitalisti. Hän voitti pronssia Sankt Moritzin olympialaisista 1928, kun Norja otti kolmoisvoiton. Snersrudin pisteet 18 kilometrin hiihdon ja mäkihypyn jälkeen olivat 15,021.


title: Lars Olsson

text: Lars Olsson (s. 13. lokakuuta 1932 Bograngen, Torsbyn kunta) on ruotsalainen entinen hiihtäjä, joka kilpaili 1950-luvun lopulla ja 1960-luvun alkupuolella.


title: Lars Olsson

text: Lars Olsson tai paremmin tunnettu lempinimellä ”Finnskoga-Lasse” kotiseutunsa mukaan oli ennen kaikkea lyhyempien matkojen eli 15 kilometrin kilpahiihtäjä. Hän oli mukana Ruotsin olympiajoukkueessa Squaw Valleyssä 1960. Hän ei päässyt 15 kilometrille, joka aiheutti siihen aikaan keskustelua ruotsalaislehdistössä. Hänet valittiin sitten 4 × 10 kilometrin viestin avausosuudelle, jolla hän toi Ruotsin joukkueen ykkösenä vaihtoon. Ruotsin joukkue jäi kuitenkin mitalisijojen ulkopuolelle neljänneksi tässä viestissä. Seuraavissa hiihdon arvokisoissa eli Zakopanen vuoden 1962 MM-hiihdoissa tuli sitten menestystä, kun Ruotsin joukkue otti kultaa. Finnskoga-Lasse hiihti siinä myös avausosuuden. Hän hiihti myös 15 kilometriä ja sijoittui siinä kahdeksanneksi. Vuoden 1964 Innsbruckin talviolympialaisissa Seefeldin laduilla hän oli 15 kilometrillä 16:s eikä päässyt enää hiihtämään viestiä, jonka Ruotsi silloin myös voitti. Olssonin korvasi silloin vielä varsin kokematon Karl-Åke Asph.


title: Muumit ja salaperäiset huudot

text: Muumit ja salaperäiset huudot on seitsemäs Muumi-tietokonepeli. Se ilmestyi loppuvuodesta 2006. Peli julkaistiin myös Nintendo DS -käsikonsolille vuonna 2009. Peli on edennyt grafiikaltaan runsaasti edellisestä Muumi-tietokonepelistä, pääosin taustojen ja maisemien osalta. Pelin juoni ei perustu mihinkään aikaisempaan Muumi-tarinaan, mutta muistuttaa "Muumilaakson tarinoiden" jaksoa "Jysähdyksiä yössä", jossa myös ihmetellään öistä melua.


title: Muumit ja salaperäiset huudot

text: "Muumit ja salaperäiset huudot" on ensimmäinen Muumi-peli, jossa vaikeustason voi valita. Niisku puhuu myös ensimmäistä kertaa Muumi-tietokonepelissä. Yksikään "Muumilaakson tarinoista" tuttu ääninäyttelijä ei ole mukana pelissä, ja peli onkin ensimmäinen, jossa näin on ("Muumit piilosilla" -pelissä ei ole varsinaista puhetta lainkaan kertojaa lukuun ottamatta).


title: Muumit ja salaperäiset huudot

text: Pelissä on tehtävänä selvittää, mistä oudot huudot ovat peräisin ja saada ne loppumaan. Pelaajan täytyy auttaa Niiskua korjaamaan lentohärvelinsä, jotta hän voi Muumipeikon kanssa lentää katsomaan, mistä huudot tulevat. Tärkeitä osia on lähdettävä etsimään ympäri Muumilaaksoa.


title: Bernd Mayländer

text: Bernd Mayländer (s. 29. toukokuuta 1971 Waiblingen, Länsi-Saksa) on saksalainen kilpa-autoilija. Hän ajoi Porschea monta vuotta Porsche Supercupissa ja Porsche Carrera Cupissa. Lisäksi Mayländer on ajanut vanhassa ja uudessa DTM:ssä, ITC:ssä ja FIA GT Championshipissä. Mayländer on toiminut vuodesta 2000 lähtien turva-auton kuljettajana Formula 1 -sarjassa. Häneltä jäi väliin vuoden 2001 Kanadan GP loukkaantumisen vuoksi, ja hänet korvasi silloin Marcel Fässler.


title: Reidar Ødegaard

text: Reidar Ødegaard (24. marraskuuta 1901 – 11. huhtikuuta 1972) oli norjalainen maastohiihtäjä ja olympiamitalisti. Hän voitti pronssia 18 kilometrin kilpailusta St. Moritzin olympialaisissa 1928 maanmiehinsä Johan Grøttumsbråtenin ja Ole Heggen jälkeen. Hän osallistui talviolympialaisten näytöslajiin, sotilaspartiohiihtoon, St. Moritzin olympialaisissa 1928.


title: Siegfried Handloser

text: Siegfried Adolf Handloser (25. maaliskuuta 1895 - 3. heinäkuuta 1954) oli saksalainen lääketieteen tohtori ja Saksan armeijan lääkintävoimien kenraalieversti toisen maailmansodan aikana. Hänet tuomittiin Nürnbergin lääkärioikeudenkäynnissä 20 vuodeksi vankeuteen.


title: Karl Genzken

text: Karl August Genzken (8. kesäkuuta 1885 Preetz, Holstein – 10. lokakuuta 1957 Hampuri, Länsi-Saksa) oli saksalainen natsilääkäri, joka teki keskitysleirivangeilla lääketieteellisiä kokeita toisen maailmansodan aikana. Hän oli Waffen-SS:n kenraalimajuri ja SS:n lääkintäjaoston komentaja. Hänet tuomittiin Nürnbergin lääkärioikeudenkäynnissä lopulta 20 vuodeksi vankeuteen.


title: Poikkipuoliainen

text: Poikkipuoliainen on järvi Vihdin kunnan eteläosassa Siuntionjoen vesistöalueella. Sen pinta-ala on noin 192 hehtaaria ja keskisyvyys vain yksi metri. Syvin kohta on noin viisi metriä. Järven tilavuus on noin 2 010 000 kuutiometriä. Enäjärven vedet purkautuvat Hulttilanjoen kautta Poikkipuoliaiseen, joka puolestaan purkaa vetensä Tervalammen kautta Huhmarjärveen. Poikkipuoliaisen kaakkoispuolella sijaitsee Nuuksion kansallispuisto.


title: Poikkipuoliainen

text:
Vedenlaatu on luokiteltu tyydyttävän ja välttävän välille. Ongelmia ovat toistuvat sinileväkukinnot sekä rantojen mataluus. Järven pintaa laskettiin aikoinaan yli metrin, tämän vuoksi järvessä on paljon alavia rantoja. Poikkipuoliaisen happipitoisuus on talvisinkin melko hyvä. Vedenlaatua on pyritty parantamaan muun muassa hoitokalastuksella. Poikkipuoliainen on särkikalavaltainen.
Poikkipuoliaisen rannoilla on runsaasti loma-asutusta ja jonkin verran vakituista asutusta. Peltomaata järven rannoilla on vähemmän kuin muilla Siuntionjoen vesistöälueen järvillä.


title: Soul Politics

text: Soul Politics on Damn Seagullsin toinen studioalbumi, joka julkaistiin 24. tammikuuta 2007.


title: Soul Politics

text: Albumi nousi Suomen virallisen listan sijalle 9. Sue-lehti valitsi sen 2000-kymmenluvun kymmenenneksi parhaaksi kotimaiseksi albumiksi vuonna 2009.


title: Soul Politics

text: Sävellykset ja sanoitukset: Lauri Eloranta, paitsi "Rooftops & Railways": Lauri Eloranta ja Niko Kangas. Sovitukset: Damn Seagulls, jousisovitukset: Damn Seagulls ja Martti Vesala.


title: Herta Oberheuser

text: Herta Oberheuser (15. toukokuuta 1911 Köln, Saksa – 24. tammikuuta 1978 Linz am Rhein, Länsi-Saksa) oli saksalainen natsilääkäri Ravensbrückin keskitysleirillä 1940–1943. Hän joutui sodan jälkeen vastaamaan sotarikossyytteisiin Nürnbergin lääkärioikeudenkäynnissä. Hänet tuomittiin 20 vuoden vankeusrangaistukseen.


title: Helmut Poppendick

text: Helmut Poppendick (6. tammikuuta 1902 – 11. tammikuuta 1994) oli saksalainen natsitohtori ja SS:n lääkintähenkilökuntaan kuulunut korkea-arvoinen sotilaslääkäri. Hänet tuomittiin Nürnbergin lääkärioikeudenkäynnissä 15 vuoden vankeuteen, mutta hän vapautui jo 1951.


title: Fritz Fischer (lääkäri)

text: Fritz Ernst Fischer (5. lokakuuta 1912 Berliini – 2003) oli saksalainen lääkäri, joka osallistui ihmiskokeiden tekemiseen Ravensbrückin keskitysleirissä. Sodan jälkeen hänet tuomittiin elinkautiseen vankeuteen Nürnbergin lääkärioikeudenkäynnissä, mutta rangaistus muutettiin lopulta 15 vuoden vankeudeksi.


title: Sleesian kieli

text:
Sleesian kieli on kieli, jota puhuu äidinkieleenään Ylä-Sleesian alueella Puolassa asuva
väestö. Vuonna 2011 noin 509 000 ihmistä ilmoitti sleesian äidinkielekseen, mutta puhujien määräksi on arvioitu 1 250 000 henkilöä.


title: Sleesian kieli

text: Sleesian kieli muistuttaa läheisesti puolan kieltä, minkä vuoksi jotkut kielitieteilijät pitävät sitä puolan murteena.


title: Gerhard Rose

text: Gerhard Rose (30. marraskuuta 1896 – 13. tammikuuta 1992) oli saksalainen trooppisten tautien asiantuntija, natsitohtori ja Luftwaffen lääkintäpäällikkö toisen maailmansodan aikana Saksassa. Hän oli kotoisin Danzigista. Hänet tuomittiin Nürnbergin lääkärioikeudenkäynnissä elinkautiseen ja sittemmin 15 vuoden vankeusrangaistukseen sotarikoksista.


title: Neil Bogart

text: Neil Bogart (3. helmikuuta 1943 – 8. toukokuuta 1982) oli yhdysvaltalainen muusikko ja musiikkialan vaikuttaja. Hän perusti vuonna 1973 Casablanca Records -levy-yhtiön, joka julkaisi muun muassa Kissin ja T. Rexin levyjä.


title: Neil Bogart

text: Bogart kuoli lymfoomaan 39-vuotiaana vuonna 1982.


title: Neil Bogart

text: Kissin albumi "Creatures of the Night" on omistettu Neil Bogartin muistolle.


title: Neil Bogart

text: Kiss


title: Kunnianvartija

text: Kunnianvartija on kuvitteellinen supersankariryhmä Astro City -sarjoissa. Ryhmän loivat kirjoittaja Kurt Busiek sekä piirtäjät Brent Anderson ja Alex Ross.


title: Kunnianvartija

text: Ryhmän muodosti vuonna 1959 Max O'Millions taistelemaan Keskiyön Legioonia vastaan.


title: Kuningatarsotilaspelit

text: Kuningatarsotilaspelit viittaavat shakissa avauksiin, joissa valkoisen ensimmäinen siirto on 1.d4. Termiä voidaan käyttää kuvaamaan kaikkia 1.d4-pelejä, mutta joskus sen käyttö rajoitetaan peleihin, joissa valkea ei pelaa varhaista c4-siirtoa. Kuningatarsotilaspelit jaetaan suljettuihin peleihin ja puolisuljettuihin peleihin mustan vastauksen mukaan. Suljetuissa peleissä musta pelaa siirron ...d5, mutta puolisuljetuissa ei.


title: Paul Rostock

text: Paul Rostock (18. tammikuuta 1892 -– 17. kesäkuuta 1956) oli saksalainen natsiviranomainen, kirurgi ja yliopistoprofessori. Hän toimi muun muassa Valtakunnan lääkintäinstituutin johdossa Karl Brandtin alaisena. Hän joutui toisen maailmansodan jälkeen vastaamaan sotarikossyytteisiin Nürnbergin lääkärioikeudenkäynnissä, mutta hänet vapautettiin.


title: Tigger’s Honey Hunt

text: Tigger’s Honey Hunt Disney Interactiven kehittämä Nalle Puh -aiheinen seikkailupeli. Peli julkaistiin PlayStationille, Nintendo 64:lle ja Microsoft Windowsille vuonna 2000.


title: Tigger’s Honey Hunt

text: Nalle Puh päättää järjestää juhlat ystävilleen, mutta hänellä ei ole riittävästi hunajaa. Hän pyytää Tiikeriä etsimään tarpeeksi hunajaa juhliinsa. Tiikeri saa apua Pöllöltä, joka antaa vinkkejä ja laskee hunajan määrän jokaisen tason lopussa.


title: Tigger’s Honey Hunt

text: Pelissä on kaksi eri pelimuotoa. Ensimmäinen on pääpeli, jossa pelataan Tiikerin kanssa läpi alueiden etsien hunajaa. Toinen pelimuoto sisältää kolme minipeliä, jotka on voitettava päästäkseen pelissä eteenpäin ja mahdollisesti oppimaan uusia taitoja.


title: Tigger’s Honey Hunt

text: Pääpelissä Tiikerin on kerättävä tietty määrä hunajapurkkeja päästäkseen eteenpäin. Pelaaja voi palata takaisin jo läpipäästylle kentälle opittuaan taitoja, joiden avulla pääsee alueille, joissa viimeiset purkit ovat saaden näin kaikki (100) hunajapurkit jokaisesta kentästä.


title: Tigger’s Honey Hunt

text: Jokaisessa kentässä on myös salainen paikka (jossa on paljon hunajapurkkeja), jonne on päästävä, jos haluaa päästä seuraavassalle tasolle. Yleensä joku Tiikerin ystävistä (esim. Myyrä) antaa vinkin tällaisesta paikasta ollen sen läheisyydessä tai menemällä sinne.


title: Tigger’s Honey Hunt

text: Jokaisessa kentässä on myös joku Tiikerin ystävistä (esimerkiksi Ihaa, Nasu tai Kengu), joka tarvitsee tämän apua löytääkseen hukkaamansa tavaran/esineen/henkilön, ja kun tämä on löydetty ja palautettu, aikahaaste ilmestyy kyseiselle kentälle.


title: Tigger’s Honey Hunt

text: Jokaisessa kentässä on aluksi sininen Ruun kuva, joka täytyy kerätä. Keltainen Kanin kuva ilmestyy kyseiselle kentälle, josta on kerätty 100 hunajapurkkia. Punainen "Nalle Puh" kuva ilmestyy kyseiselle kentälle, jossa aikahaasteen aika on alitettu. Kuvia kerätessä, ne ilmestyvät päävalikosta käsin pääsevään Valkokuvakirjaan, jossa voi nähdä taidetyötä pelin kentistä.


title: Tigger’s Honey Hunt

text: Pelissä on kolme minipeliä, jotka ovat erilaisia muusta pääpelistä, jotka perustuvat klassikkopeleihin. Pelejä pystyy myös pelaamaan moninpelitilassa 2 –4 pelaajaa eri vaikeustasoissa.


title: Kuningassotilaspelit

text: Kuningassotilaspelit viittaavat shakin avauksiin, joissa valkea pelaa siirron 1.e4. Siirto on samalla valkean suosituin aloitussiirto. Kuningassotilaspelit jaetaan edelleen avopeleihin ja puoliavoimiin peleihin mustan vastauksen mukaan. Avopeleissä musta tekee siirron ...e5, kun puoliavoimissa taas ei.


title: Bağ Dörvdin piiri

text: Bağ Dörvdin piiri (, ) on hallinnollinen alue Kalmukian tasavallan pohjoisosassa Venäjällä. Se rajoittuu pohjoisessa Kalmukian naapurialueisiin Volgogradin ja Astrahanin alueisiin, idässä Oktjabrin piiriin, etelässä Kötšnrin piiriin ja lännessä Sarpinskin piiriin. Piirin hallinnollinen keskus on Bağ Dörvdin kylä. Piirin pinta-ala on 3 666 km². Vuonna 2002 piirissä oli 10 404 asukasta. Piiri on perustettu 11. tammikuuta 1970.


title: Werner Heyde

text: Werner Heyde (eli Fritz Sawade) (25. huhtikuuta 1902 Forst – 13. helmikuuta 1964 Frankfurt) oli saksalainen lääkäri, kansallissosialisti ja yksi T-4-eutanasiaohjelman pääsuunnittelijoista. Sodan jälkeen hänet etsintäkuulutettiin, mutta hänen onnistui piiloutua Fritz Sawaden nimellä. Hänet pidätettiin vuonna 1964, ja hän teki itsemurhan ennen oikeudenkäyntiä.


title: Chae Ji-Hoon

text: Chae Ji-Hoon (s. 5. maaliskuuta 1974) on eteläkorealainen entinen kaukalopikaluistelija ja olympiavoittaja. Hän voitti urallaan yhteensä kolme olympiamitalia, joista yksi on kultainen ja kaksi hopeisia. Lillehammerista 1994 Ji-Hoon voitti kultaa 500 metrin kilpailussa ja hopeaa 1000 metrillä. Naganossa 1998 hän voitti vielä hopeaa 5000 metrin viestissä.


title: Thaurorod

text: Thaurorod on vuonna 2002 perustettu hyvinkääläinen melodista metallia soittava yhtye. Yhtyeeltä on tullut ulos neljä julkaisua, joista tuorein on esikoisalbumi "Upon Haunted Battlefields."


title: Thaurorod

text: Yhtye perustettiin vuonna 2002, kun Pasi Tanskanen (basso), Joonas Pykälä-aho (rummut) ja Emil Pohjalainen (kitara) astuivat ensi kertaa samaan huoneeseen soittaakseen yhdessä. Bändi kantoi tällöin nimeä "Freedom", jolloin yhtye soitti vielä Iron Maiden covereita. Thaurorod soitti samana vuonna ensimmäisen keikkansa Tuusulan Jokelassa vuosittain järjestettävillä festivaaleilla - Lampirockissa.


title: Thaurorod

text: Yhtyeessä on vuosien mittaan soittanut lukuisia kitaristeja ja laulajia, mutta ensimmäinen pidempiaikainen kokoonpano muodostui, kun laulaja Petra Lehtimäki astui remmiin helmikuussa 2004. Yhtyeen ensimmäinen demo äänitettiin tällä kokoonpanolla saman vuoden lokakuussa. Demo kantoi yksinkertaisesti nimeä "Thaurorod"


title: Thaurorod

text: Vuoden 2005 alussa yhtyeeseen astui toinen kitaristi, Tommi Ahtila ja bändi suuntasi keikoille saman kevään ja kesän aikana. Tommi Ahtila soitti yhtyeessä myös satunnaisesti koskettimia. Alkusyksystä taivaalle ilmaantui kuitenkin tummia pilviä ja bändin kokoonpano koki edelleen muutoksia. Petra Lehtimäki lopetti yhtyeessä henkilökohtaisista syistä johtuen. Myöhemmin syksyllä myös Tommi Ahtila ilmoitti lähtevänsä yhtyeestä.


title: Thaurorod

text: Tommi Ahtilan lähdettyä yhtyeestä, Thaurorod alkoi välittömästi etsiä uusia jäseniä. Uusi kitaristi Jani Vesanen harjoitteli yhtyeen rinnalla jo marraskuussa. Samoihin aikoihin bändi alkoi käydä läpi laulajaehdokkaitaan, joista yksi nousi ylitse muiden. Hän oli upeaääninen Vladimir Lumi (oikealta nimeltään Ronnie Karlsson), jonka persoonallinen ja vahva ääni toi yhtyeelle juuri sitä mitä Thaurorodin musiikki kaipasi. Lumi on klassisesti koulutettu oopperalaulaja ja hänen äänialansa on basso.


title: Thaurorod

text: Loppuvuodesta 2005 koskettimiin tuli Emmi Taipale. Emmin tulo yhtyeeseen uudisti yhtyettä mukavasti, sillä koskettimet eivät olleet aiemmin soineet Thaurorodissa vakituisesti. Uusien sävellysten vuoksi koskettimet olivat kuitenkin tässä vaiheessa välttämättömyys.


title: Thaurorod

text:
Alkuvuodesta 2006 Thaurorod keskittyi uusien jäsenten kanssa harjoitteluun ja maaliskuussa kokoonpano alkoi viimein näyttää valmiilta. Uusi Thaurorod heitti ensimmäisen keikkansa Cantina Rositassa Hyvinkäällä. Yhtye osallistui samana vuonna Helsingin Kaupungin vuosittain järjestämään Ääni ja Vimma -kilpailuun. Thaurorod pääsi 192 kilpailevan yhtyeen joukosta 14 finalistin joukkoon. TV2 näytti Lista-ohjelmassa haastattelun sekä pätkiä bändin semifinaali-keikasta. Seuraavaksi yhtye asteli studioon äänittämään toista promoaan "Tales Of The End" Jyväskylän Studiowatercastleen. Promo sisälsi kolme kappaletta, joista yksi kappale on poikkeuksellisesti suomenkielinen; nimeltään "Elämän Tuli", kun pääosin yhtyeen kappaleet ovat englanninkielisiä. Levy saavutti loistavaa palautetta eri puolella Suomea kuten myös ulkomailla.
Seuraava julkaisu bändiltä tuli ulos huhtikuussa 2007. Promo kantoi nimeä "Morning Lake". Vaikka yhtye piti julkaisua jo ennakkoon reippaasti edeltäjäänsä vahvempana, tuli vastaanotto silti yllätyksenä. Levyä on myyty ympäri maailman yksittäisille henkilöille sekä esimerkiksi useisiin levykauppoihin Tokiossa. Promoa myydään myös Skandinavian suurimman musiikin tukkumyyjän Megarockin kautta.


title: Thaurorod

text: Uusi kappale alkoi, kun Jani Vesasta tuurannut kitaristi Lasse Nyman otettiin yhtyeen vakituiseksi jäseneksi tammikuussa 2008. Samaan aikaan yhtye harjoitteli ensimmäisiä ulkomaan keikkojaan varten. Helmi-maaliskuun vaihteessa kaksi keikkaa Espanjan Kataloniassa osoittautuivat uskomattomaksi menestykseksi. Ensimmäinen keikka oli Saltin La Mironassa, missä ovat esiintyneet muun muassa Bruce Dickinson ja Red Hot Chili Peppers. Toinen keikka oli Sant Hilari Sacalmin kylässä, paikassa nimeltä Villaret. Villaretissa ei ollut koskaan ennen soittanut hevikokoonpano, mutta keikka oli silti menestys.


title: Thaurorod

text: Huhtikuussa 2008 Thaurorod ilmoitti jatkavansa uuden laulajan Markku Kuikan kanssa. Uuden laulajan korkea lauluääni eroaa täysin yhtyeen edellisen vokalistin Vladimir Lumin äänestä. Nyt tällä uudella, tuoreella ja mahtavalla kokoonpanolla Thaurorod on viimein löytänyt toimivan kokonaisuuden.


title: Thaurorod

text: Huhtikuussa 2010 Thaurorod allekirjoitti levytyssopimuksen itävaltalaisen levy-yhtiön Noise Art Recordsin kanssa. Noise Art Records on perustettu yhden maailman johtavista keikkamyyjistä, Rock The Nationin, pohjalta. Thaurorodin esikoisalbumi julkaistiin Suomessa 22. syyskyyta 2010 ja Euroopassa 24.syyskuuta, Aasiassa kuukautta myöhemmin. Thaurorod oli Euroopan kiertueella mm. Sabatonin kanssa syyskuussa. Thaurorodilta tuli pian ulos musiikkivideo kappaleesta "Warrior's Heart", mikä on myös albumin avausraita. Albumin ensimmäinen single on nimeltään "Shadows and Rain". Vuoden 2011 alussa Markku Kuikka siirtyi sivuun laulajan paikalta ja hänet paikkasi tunnettu italialainen laulaja Michelle Luppi (mm. Vision Divine).


title: Thaurorod

text: Vuonna 2012 Michelle Luppin tilalle laulajaksi tuli Andi Kravljaca. Bändillä on tekeillään toinen studioalbumi joka julkaistaan Joulukuussa 2013.Thaurorod (Julkaistu 02/2005)


title: Thaurorod

text:
Musiikki & lyriikka: Tanskanen
Musiikki: Pohjalainen, lyriikka: Tanskanen
Musiikki & lyriikka: TanskanenÄänitys ja miksaus: Arto Lindberg lokakuussa 2004.


title: Thaurorod

text: Tales of the End (Julkaistu 05/2006)


title: Thaurorod

text:
Musiikki: Pohjalainen, lyriikka: Tanskanen
Musiikki: Pohjalainen, lyriikka: Tanskanen
Musiikki & lyriikka: TanskanenÄänitetty, miksattu ja masteroitu Studiowatercastlessa Jyväskylässä maaliskuussa ja toukokuussa 2006.


title: Thaurorod

text: Morning Lake (Julkaistu 03/2007)


title: Thaurorod

text:
Musiikki: Pohjalainen, lyriikka: Taipale
Musiikki: Pohjalainen, lyriikka: Taipale
Musiikki & lyriikka: TanskanenMuusikkovieraat:Upon Haunted Battlefields (Julkaistu Suomessa 22.9.2010, kansainvälisesti 24.9.2010)
Muusikkovieraat:


title: Thaurorod

text:
Anteinferno (Julkaisu Euroopassa 20.12.2013, Aasiassa 11.12.2013)
Muusikkovieraat:


title: Émile Champion

text: Émile Julien Champion (7. elokuuta 1879 – 1921) oli ranskalainen kestävyysjuoksija, olympiamitalisti. Hän voitti maratonilta hopeaa vuoden 1900 kesäolympialaisista Pariisista Luxemburgin Michel Théaton jälkeen. Championin aika juoksussa oli 3.04.17, jolla hän jäi voittajasta viisi minuuttia.


title: John Crammond

text: John Gordon Crammond (5. heinäkuuta 1906 – 18. syyskuuta 1978) oli brittiläinen skeletonkelkkailija ja olympiamitalisti. Hän saavutti pronssia Sankt Moritzin olympialaisissa 1948. Crammondin loppuaika oli 5.25,1 ja hän jäi kilpailun voittaneesta italialaisesta Nino Bibbiasta 1,9 sekuntia.


title: Ernst Fast

text: Ernst Fast (21. tammikuuta 1881 – 26. lokakuuta 1959) oli ruotsalainen kestävyysjuoksija. Hän voitti pronssia maratonilta vuoden 1900 kesäolympialaisissa Pariisissa ranskalaisten Michel Théaton ja Émile Championin jälkeen. Hän on myös kaikkien aikojen ensimmäinen ruotsalainen yleisurheilun arvokisamitalisti sekä olympiamitalisti.


title: Sarpinskin piiri

text: Sarpinskin piiri (, ) on hallinnollinen alue Kalmukian tasavallan pohjoisosassa Venäjällä. Se rajoittuu pohjoisessa Kalmukian naapurialueeseen Volgogradin alueeseen, idässä Bağ Dörvdin piiriin, etelässä Kötšnrin piiriin ja lännessä Kalmukian naapurialueeseen Rostovin alueeseen. Piirin hallinnollinen keskus on Sadovojen kylä. Piirin pinta-ala on 3 738 km². Vuonna 2002 piirissä oli 14 504 asukasta. Piiri on perustettu 25. marraskuuta 1920.


title: Nabil El Zhar

text: Nabil El Zhar (s. 27. elokuuta 1986 Ales) on ranskalais-marokkolainen jalkapalloilija. Nabil aloitti jalkapallouransa Alesin joukkueessa. Alesissa hän pelasi vuodet 1996–1999. Alesin jälkeen El Zhar siirtyi Nimesiin mistä Saint-Étiennen riveihin. Siellä hän pelasi vuodet 2004–2006. Ammattilaisuransa hän aloitti Liverpoolissa.


title: Nabil El Zhar

text: Kesällä 2011 hän siirtyi Levanteen.


title: Kötšnrin piiri

text: Kötšnrin piiri (, ) on hallinnollinen alue Kalmukian tasavallan pohjoisosassa Venäjällä. Se rajoittuu pohjoisessa Bağ Dörvdin, Sarpinskin ja Oktjabrin piireihin, idässä Üstinskin piiriin, etelässä Jaškulin ja Tselinnin piireihin sekä lännessä Kalmukian naapurialueeseen Rostovin alueeseen. Piirin hallinnollinen keskus on Kötšnrin kylä. Piirin pinta-ala on 6 548 km². Vuonna 2002 piirissä oli 11 049 asukasta. Piiri on perustettu 24. tammikuuta 1938.


title: Albert Coray

text: Albert J. Coray (s. 1881 – kuolinaikaa ei tiedossa) oli ranskalainen kestävyysjuoksija ja olympiamitalisti. Hän voitti kaksi hopeaa vuoden 1904 olympialaisista St. Louisista; neljän mailin joukkuejuoksusta sekä henkilökohtaiselta maratonilta. Coray juoksi olympialaisissa Chicagon yleisurheiluliiton väreissä, joten Kansainvälinen olympiakomitea on laskenut Corayn henkilökohtaisen mitalin Yhdysvalloille. Toisaalta joukkuejuoksun mitali on merkitty Ranskan ja USA:n sekajoukkueelle.


title: Aarne Alvi

text:
Aarne Antero Alfving myöh. Alvi (8. tammikuuta 1896 Vesilahti – 26. kesäkuuta 1952) oli suomalainen jääkäriluutnantti. Hänen vanhempansa olivat leipuri Kustaa Vilhelm Alfving ja Klaara Karoliina Enebäck. Hänet vihittiin avioliittoon vuonna 1921 Eugenia Povarowin kanssa.
Alvi kävi kansakoulun ja yksityisesti viidennen luokan Haminan yhteiskoulussa vuonna 1924.


title: Aarne Alvi

text: Alvi liittyi vapaaehtoisena Saksassa sotilaskoulutusta antavaan jääkäripataljoona 27:n 4. komppaniaan 6. maaliskuuta 1916, josta hänet siirrettiin 30. toukokuuta 1916 pataljoonan täydennysjoukkoon ja laskettiin hänen sairautensa takia siviilitöihin 13. heinäkuuta 1916. Takaisin pataljoonan täydennysjoukkoon hän palasi 18. tammikuuta 1917, josta hänet siirrettiin 18. elokuuta 1917 takaisin omaan komppaniaansa.


title: Aarne Alvi

text: Alvi astui Suomen armeijan palvelukseen 11. helmikuuta 1918 aliupseeriksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueen varajohtajaksi 3. Jääkärirykmentin 10. jääkäripataljoonan 7. komppaniaan. Hän osallistui sisällissodassa taisteluihin Tampereella ja Viipurissa.


title: Aarne Alvi

text: Alvi palveli sisällissodan jälkeen edelleen 3. Jääkärirykmentissä, jonka nimi muutettiin myöhemmin ensin Savon jääkärirykmentti n:o 3:ksi ja edelleen Uudenmaan rykmentiksi. Hän toimi joukkueenjohtajana 7. komppaniassa, josta hänet siirrettiin 17. tammikuuta 1921 Pioneeripataljoona n:o 2:een, josta myöhemmin muodostettiin Rautatiepataljoona. Hän toimi aluksi 2. komppanian vääpelinä ja 14. toukokuuta 1921 alkaen koulutusaliupseerina, josta tehtävästä hänet komennettiin 13. tammikuuta 1925 pataljoonan varusmestariksi. Tykistöön hänet siirrettiin 1. toukokuuta 1925 ja sijoitettiin Kenttätykistörykmentti 1:een täydennysvarastonhoitajaksi. Vuosina 1928–1933 hän toimi useita kertoja rykmentin rahastonhoitajan tehtävissä. Sotilaspiiriin hänet siirrettiin 1. huhtikuuta 1934 ja sijoitettiin Tampereen itäisen sotilaspiirin (myöh. Tampereen sotilaspiirin) esikuntaan aluejärjestön varastonhoitajan toimeen, missä toimessa olikin aina Talvisodan syttymiseen saakka. Hän on myös hoitanut viransijaisena Tampereen itäisen sotilaspiirin talouspäällikön tointa 9. toukokuuta 1935 – 11. lokakuuta 1935 ja 18. marraskuuta 1935 – 31. joulukuuta 1935 sekä 12. toukokuuta 1936 – 25. marraskuuta 1936 väliset ajat.


title: Aarne Alvi

text: Alvi osallistui talvisotaan toimistoupseerina Pohjois-Hämeen suojeluskuntapiirin esikunnassa. Välirauhan aikana hän toimi aluksi samassa tehtävässä, mutta siirrettiin päälliköksi Tampereen teollisuuspiirin Raaka-ainevarikko 2:een, toimien samalla myös Pirkka-Hämeen suojeluskuntapiirin huoltopäällikön apulaisena. Jatkosotaan hän osallistui Pirkka-Hämeen suojeluskuntapiirin huoltopäällikkönä.


title: Aarne Alvi

text: Alvi toimi sotien jälkeen Tampereen sotilaspiirin huoltopäällikön apulaisena ja suojeluskuntien lakkauttamisen jälkeen Toimisto 4:n toimistoupseerina, josta tehtävästä hän erosi vakinaisesta palveluksesta vuonna 1946 ja siirtyi Jääkäriliiton Tampereen alaosaston rahastonhoitajaksi. Hänet on haudattu Tampereelle.


title: August Ansa

text: August Valdemar Ansa (16. marraskuuta 1893 Tampere – 19. heinäkuuta 1941) oli suomalainen jääkäriluutnantti. Hänen vanhempansa olivat savenvalaja David Davidsson ja Erika Vilhelmina Lindegren. Hänet vihittiin avioliittoon vuonna 1919 Elli Amanda Lahtisen kanssa.


title: August Ansa

text: Ansa kävi kansakoulun ja suoritti yksityisesti seitsemännen luokan Helsingin suomalaisessa lyseossa vuonna 1927. Reserviupseerikoulun hän kävi vuosina 1925–1926 ja Kadettikoulun erikoiskurssin vuosina 1927–1928 sekä Kadettikoulun poikkeuksellinen kurssin Suojeluskuntain päällystökoulussa vuosina 1933–1934.


title: August Ansa

text: Tämä tamperelainen konttoristi liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 6. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: August Ansa

text: Ansa astui Suomen armeijan palvelukseen 11. helmikuuta 1918 varavääpeliksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 9. jääkäripataljoonan 1. komppaniaan, joka siirrettiin 26. maaliskuuta 1918 4. Jääkärirykmentin 11. jääkäripataljoonan 1. komppaniaksi. Hän otti osaa taisteluihin sisällissodassa Viipurissa, missä hän haavoittui lievästi 28. huhtikuuta 1918.


title: August Ansa

text: Ansa palveli sisällissodan jälkeen komppanianvääpelinä ja joukkueenjohtajana 4. Jääkärirykmentistä muodostetussa Jääkäripataljoona n:o 4:ssä, jonka niminä olivat myöhemmin Jääkäripataljoona n:o 2, Pohjolan jääkäripataljoona ja Kajaanin sissipataljoona. Hänet siirrettiin 9. toukokuuta 1920 Karjalan kaartin rykmentin 4. komppaniaan, josta hän erosi 1. lokakuuta 1920 ja liittyi suojeluskuntajärjestöön 1. marraskuuta 1920 ja hänet sijoitettiin paikallispäälliköksi Janakkalan suojeluskuntaan, missä tehtävässä hän oli 1. huhtikuuta 1921 saakka, jonka jälkeen hän astui uudelleen armeijan palvelukseen 18. toukokuuta 1921 ja hänet sijoitettiin kanta-aliupseeriksi Tampereen rykmenttiin, josta hänet siirrettiin 18. toukokuuta 1923 Hyökkäysvaunurykmenttiin (myöhemmin Hyökkäysvaunupataljoona), josta hänet siirrettiin nuoremmaksi upseeriksi Porin rykmenttiin 31. elokuuta 1926. Hänet komennettiin 2. lokakuuta 1934 ja siirrettiin 31. tammikuuta 1935 Lentoasema 2:een (myöhemmin Erillinen lentolaivue), missä hänet määrättiin toimitusjoukkueen johtajaksi.


title: August Ansa

text: Ansa osallistui talvisotaan Erillisessä lentolaivueessa, jonka nimi muutettiin myöhemmin Lentolaivue 6:ksi. Välirauhan aikana hän toimi aluksi samassa joukossa (nimi muuten muutettiin välirauhan aikana takaisen Erilliseksi lentolaivueeksi), mutta siirrettiin myöhemmin adjutantiksi Helsingin sotilasläänin esikuntaan ja edelleen 8. Prikaatin 2. pataljoonan nuoremmaksi upseeriksi. Jatkosotaan hän osallistui Jalkaväkirykmentti 37 (jatkosota):n 8. komppanian päällikkönä, jota johtaessaan hän kaatui Ruskealassa käydyssä taistelussa 19. heinäkuuta 1941. Hänet haudattiin Helsingin Hietaniemen hautausmaan sankarihautaan.


title: Lintudirektiivin I liite

text: Lintudirektiivin I liite on Euroopan talousyhteisön neuvoston 2. huhtikuuta 1979 hyväksymän direktiivin eli Euroopan talousyhteisön silloisille jäsenvaltioille sitova kansallisten lainsäädäntöjen ohjeen liite, jossa määriteltiin suojeltavat villieläinlinnut. Lintudirektiiviksi puhekielessä ja lyhennetyssä asiatekstissä mainitun direktiivin diaarionumero on 79/409/EEC, jonka Euroopan talousyhteisön seuraaja Euroopan yhteisö ja Euroopan unioni ovat hyväksyneet.


title: Lintudirektiivin I liite

text: Suomen tultua Euroopan unionin jäseneksi toteutettiin lintudirektiivin I liitteessä lueteltujen lajien suojelu Suomessa Natura 2000 -luonnonsuojelualuein, joilla suojellaan myös I liitteen suojelemat lajit on mainittu Euroopan talousyhteisön virallisessa lehdessä 1979L0409-EN


title: Lintudirektiivin I liite

text: Direktiivi yksilöi 181 uhanalaista lintulajia, joiden suojeluun on kiinnitettävä erityistä huomiota. Suomessa esiintyvistä linnuista suojeltuja ovat seuraavat 63 lintulajia:


title: Martin Berg

text: Martin Rafael Berg (7. kesäkuuta 1894 Kruunupyy – 12. elokuuta 1985 Vaasa) oli suomalainen jääkärieversti. Hän oli ensimmäisen maailmansodan aikana Saksassa sotilaskoulutuksen saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän toimi Suomen sisällissodassa muun muassa komppanianpäällikkönä Valkoisessa armeijassa. Myöhemmin hän toimi talvi- ja jatkosodassa rykmentin komentajana.


title: Martin Berg

text: Hänen vanhempansa olivat rovasti Karl Johan Berg ja Maria Katarina Olander. Hänet vihittiin avioliittoon vuonna 1920 Elsa Maria Weckmanin o.s. Baeckman kanssa.


title: Martin Berg

text: Berg kirjoitti ylioppilaaksi Kokkolan ruotsalaisesta yhteiskoulusta vuonna 1914 ja liittyi Vaasalaiseen osakuntaan. Opintojaan hän jatkoi Helsingin yliopiston teologisessa ja filosofisen tiedekunnan maatalous-metsätieteellisellä osastolla vuosina 1914–1915. Hän suoritti Hyökkäysvaunukurssin vuonna 1922 ja jalkaväkiupseerien tykistökurssin vuonna 1923 sekä Sotakorkeakoulun komentajakurssin vuosina 1925–1926. Sotakorkeakoulun yleisen osaston hän suoritti vuosina 1935–1936.


title: Martin Berg

text: Berg liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 1. komppaniaan, josta hänet siirrettiin myöhemmin 27. Jääkäripataljoonan 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti vuonna 1917 Libaussa järjestetyn sotakoukun A-kurssin.


title: Martin Berg

text: Berg astui Suomen armeijan palvelukseen 11. helmikuuta 1918 yliluutnantiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 1. jääkäripataljoonan 1. komppaniaan, josta hänet siirrettiin 27. huhtikuuta 1918 alkaen 3. jääkäripataljoonan 3. komppanian päälliköksi. Sisällissodassa hän johti joukkonsa taisteluihin Lempäälässä Säiniöllä ja Viipurissa.


title: Martin Berg

text: Berg määrättiin armeijan uudelleenjärjestelyn yhteydessä Suomen valkoisen kaartin 1. komppanian päälliköksi, josta hänet komennettiin 25. tammikuuta 1919 Kadettikouluun, missä hän toimi harjoitusupseerina ja kadettikomppanian sekä aktiiviupseerikurssien komppanianpäällikkönä. Hänet siirrettiin 15. syyskuuta 1920 Käkisalmen läänin rykmentin I pataljoonan komentajaksi ja edelleen 20. huhtikuuta 1921 alkaen Tampereen rykmentin II pataljoonan komentajaksi ja 29. kesäkuuta 1928 alkaen rykmentinkomentajan apulaiseksi sekä 1. heinäkuuta 1933 alkaen Lahden sotilaspiirin päälliköksi. Berg hoiti myös lyhyitä aikoja Tampereen rykmentin komentajan tehtäviä vuosina 1932–1933.


title: Martin Berg

text: Talvisotaan Berg osallistui Osasto Bergin komentajana osallistuen taisteluihin Karjalankannaksella ja myöhemmin Jalkaväkirykmentti 9:n komentajana osallistuen taisteluihin Viipurinlahdella. Välirauhan aikana hän toimi aluksi samassa tehtävässä, mutta siirrettiin Vaasan suojeluskuntapiirin päälliköksi. Jatkosodan syttyessä hänet komennettiin Jalkaväkirykmentti 61:n komentajaksi, jonka komentajana osallistui Itä-Karjalan taisteluihin. Taisteluiden jälkeen hänet siirrettiin päälliköksi Jalkaväenkoulutuskeskus 4:ään ja edelleen Jalkaväenkoulutuskeskus 11:sta. Vaasan sotilasläänin komentajaksi hänet nimitettiin vuonna 1942 ja jo samana vuonna Kaakkois-Suomen sotilasläänin komentajaksi, missä tehtävässä hän olikin sodan päättymiseen saakka.


title: Martin Berg

text: Berg toimi sotien jälkeen Vaasan sotilaspiirin komentajana, josta tehtävästä hän erosi vakinaisesta palveluksesta vuonna 1945 ja siirtyi osastopäälliköksi ja apulaisjohtajaksi Ab Pälsindustrille, josta hän siirtyi Bryggnads Ab:n palvelukseen, josta siirtyi vuonna 1949 toimitusjohtajaksi Oy Ra-Wood Ab:lle, kunnes sai vuonna 1955 Vaasan lyseon ruotsinkielen lehtorin viran, josta hän siirtyi suomenkielen tuntiopettajaksi tekniseen kouluun, ollen tehtävässä vuoteen 1959 saakka. Hänet on haudattu Vaasaan.


title: Martin Berg

text: Berg toimi 3. Divisioonan kunniatuomioistuimen jäsenenä vuosina 1928–1929 ja 1933 ja Tampereen rykmentin kunnianeuvoston puheenjohtajana vuonna 1930 sekä Kymenlaakson sotilasläänin kunnianeuvoston jäsenenä vuonna 1935. Lahden seudun kaasupuolustusyhdistyksen puheenjohtajana hän toimi vuosina 1928–1931 ja Lahden hiihtoseuran johtokunnan jäsenenä vuosina 1931–1934 sekä Lahden seudun väestönsuojeluyhdistyksen johtokunnan jäsenenä vuonna 1935.


title: Arthur Newton

text: Arthur Lewis Newton (31. tammikuuta 1883 – 19. heinäkuuta 1950) oli yhdysvaltalainen kestävyysjuoksija, olympiamitalisti.


title: Arthur Newton

text: Newton sijoittui Pariisin olympialaisissa 1900 2500 metrin estejuoksussa neljänneksi ja maratonilla viidenneksi. St. Louisin olympialaisissa 1904 hän saavutti kolme mitalia: kultaa neljän mailin joukkuejuoksusta sekä pronssia 2590 metrin estejuoksusta sekä maratonilta.


title: Divinaatio

text: Divinaatio (latinan "divinatio") tarkoittaa ennustamisen taitoa tai ennustamisen lahjaa. Antiikin kreikkalaiset korostivat enemmän ennustustaidon irrationaalisuutta, roomalaiset sen jumalallisuutta. Molemmat ajattelivat, että oli olemassa kaksi mahdollisuutta saada tietoja tulevaisuudesta: spontaani eli luonollinen, jossa jumalat pyytämättä antoivat vihjeitä tulevasta esimerkiksi unissa, ja tietoinen pyrkimys saada selville jumalten tahto jonkin tietyn hankkeen suhteen enteitä tai eläinten käyttäytymistä tarkkailemalla.


title: Divinaatio

text: Enneunien näkemistä pyrittiin tehostamaan viettämällä yö sopivassa temppelissä lähellä ennustavaa jumaluutta. Yleensä kuitenkin papit tai muut asiantuntijat toimivat välikäsinä jumalten ja ihmisten välillä. Kreikkalaisilla tällaisia pappeja kutsuttiin nimellä "profetes" ja roomalaisilla "vates". Roomalaisilla oli myös erikoistuneita ennustajapappeja eli auguureja, jotka tutkivat lintujen käyttäytymistä sekä uhrieläinten sisälmyksiä tutkivia haruspekseja. Lisäksi ennustuksissa hyödynnettiin yhteyttä vainajiin eli nekromantiaa ja tähdistäennustamista eli astrologiaa.


title: Divinaatio

text: Ennustuksia kirjoitettiin muistiin kokoelmiksi, joista kuuluisimpia olivat roomalaisten käyttämät Sibyllan kirjat. Huomattavin antiikin ennustustaitoa kuvaava lähde on Ciceron "De divinatione" (Ennustustaidosta).


title: Oktjabrin piiri

text: Oktjabrin piiri (, ) on hallinnollinen alue Kalmukian tasavallan pohjoisosassa Venäjällä. Se rajoittuu pohjoisessa Kalmukian naapurialueeseen Astrahanin alueeseen, etelässä Üstinskin ja Kötšnrin piireihin ja lännessä Bağ Dörvdin piirin. Piirin hallinnollinen keskus on Ik Tsarŋin kylä. Piirin pinta-ala on 3 686 km². Vuonna 2002 piirissä oli 9 213 asukasta. Piiri on perustettu 13. toukokuuta 1977.


title: Reinhold Bachler

text: Reinhold Bachler (s. 26. joulukuuta 1944 Eisenerz) on itävaltalainen mäkihyppääjä ja olympiamitalisti.


title: Reinhold Bachler

text: Bachler aloitti arvokisauransa Oslon MM-kilpailuissa 1966 sijoittumalla suurmäessä 12:nneksi ja normaalimäessä 19:nneksi. Grenoblen olympialaisissa 1968 hän saavutti normaalimäen kilpailussa Jiří Raškan jälkeen hopeaa ja sijoittui suurmäessä kuudenneksi. Vysoké Tatryn MM-kilpailuissa 1970 hän oli suurmäessä yhdeksäs ja normaalimäessä 37:s. Sapporon olympialaisissa 1972 hän sijoittui normaalimäessä 29:nneksi ja suurmäessä 24:nneksi. Innsbruckin olympialaisissa 1976 Bachler oli suurmäessä viides ja normaalimäessä kuudes.


title: Reinhold Bachler

text: Bachler hyppäsi 1960-luvun lopulla Vikersundissa siihen mennessä kaikkien aikojen pisimmän hypyn 154 metriä.


title: Reinhold Bachler

text: Uransa jälkeen Bachler toimi valmentajana vuoteen 2000 saakka.


title: Sal (joki)

text: Sal () on Donin sivujoki Etelä-Venäjällä Kalmukian tasavallassa ja Rostovin alueella. Sal saa alkunsa Kalmukian länsiosasta ja laskee Doniin lähellä Semikarakorskin kaupunkia Rostovin alueella.


title: Oskar Olsen

text: Oskar Viktor Olsen (17. lokakuuta 1897 Oslo – 8. joulukuuta 1956 Oslo) oli norjalainen pikaluistelija ja olympiamitalisti. Hän saavutti Chamonixin olympialaisissa 1924 hopeaa 500 metrin matkalla ja sijoittui kuudenneksi 1500 metrin kilpailussa. Hän osallistui myös vuoden 1928 olympialaisissa 500 metrin kilpailuun.


title: Kyōko Iwasaki

text: Kyōko Iwasaki (, s. 21. heinäkuuta 1978 Numazu, Shizuoka) japanilainen uimari ja olympiavoittaja.


title: Kyōko Iwasaki

text: Iwasaki voitti kultaa 200 metrin rintauinnissa Barcelonan olympialaisissa 1992 vain 14 vuoden ja kuuden päivän ikäisenä. Lisäksi hän voitti pronssia samasta lajista vuoden 1995 universiadeissa.


title: US Monastir

text: Union Sportive Monastirienne () on tunisialainen jalkapalloseura, joka perustettiin vuonna 1923, jolloin se tunnettiin nimellä Ruspina Sports. Joukkue nimettiin nykyiseen muotoonsa vuonna 1942. Sen kotistadion on Stade Mustapha Ben Jannet, joka sijaitsee Monastirissa.


title: Laganin piiri

text: Laganin piiri (, ) on hallinnollinen alue Kalmukian tasavallan itäsosassa Kaspianmeren rannalla Venäjällä. Se rajoittuu pohjoisessa Kalmukian naapurialueeseen Astrahanin alueeseen, idässä Kaspianmereen, etelässä Dagestanin tasavaltaan ja lännessä Harğazrin piiriin. Piirin hallinnollinen keskus on Laganin kaupunki. Piirin pinta-ala on 4 685 km². Vuonna 2002 piirissä oli 20 007 asukasta. Piiri on perustettu 25. tammikuuta 1935.


title: Oleksandr Beljavsky

text: Oleksandr Beljavsky (, , s. 17. joulukuuta 1953) on ukrainalainen shakin suurmestari. Beljavsky syntyi Lvivissä. Hän asuu nykyisin Sloveniassa ja pelaa maan shakkiolympialaisjoukkueessa. Hänet tunnetaan kompromissittomasta pelityylistään ja klassisesta avausrepertuaaristaan, johon kuuluu avauksia kuten kuningatargambiitti, espanjalainen peli ja ranskalainen puolustus.


title: Oleksandr Beljavsky

text: Beljavsky voitti nuorten maailmanmestaruuden vuonna 1973 ja Neuvostoliiton mestaruuden 1974 ja 1990. 1980-luvun alussa Beljavskya pidettiin mahdollisena tulevana maailmanmestarina, mutta hän pääsi ehdokasotteluihin vain kerran ja hävisi neljännesfinaalissa Garri Kasparoville vuonna 1983.


title: Oleksandr Beljavsky

text: Beljavsky on myös ensiluokkainen shakin loppupelitehtävien laatija. Kolme hänen tehtäväänsä, jotka hän oli laatinut yhdessä Leopold Mitrofanovin kanssa, voittivat ensimmäisen palkinnon tehtäväturnauksissa.


title: Trafford Leigh-Mallory

text: Trafford Leigh-Mallory (11. heinäkuuta 1892 – 14. marraskuuta 1944) oli Britannian kuninkaallisten ilmavoimien komentaja.


title: Trafford Leigh-Mallory

text: Trafford syntyi Ranskan vuorilla 11. heinäkuuta 1892 ja kuoli 14. marraskuuta 1944. Ensimmäisen maailmansodan aikana hänet ylennettiin upseeriksi. Toisessa maailmansodassa Trafford liittyi RAF:ään eli Kuninkaallisiin ilmavoimiin, joita hän komensi Normandian maihinnousussa. Traffordin sotilasarvo oli ilmavoimien kenraali.


title: Trafford Leigh-Mallory

text: Trafford Leigh-Mallory syntyi Mobberleyssa, Cheshiressa 1892. Hänen isänsä oli rehtori. Leigh-Malloryn isoveljestä George Leigh-Mallorysta tuli aikanaan tunnettu vuorikiipeilijä.


title: Trafford Leigh-Mallory

text: Trafford Leigh-Mallory opiskeli lakia, kunnes ensimmäinen maailmansota syttyi 1914. Hän värväytyi välittömästi jalkaväen sotilaaksi ja haavoittui hyökkäyksessä Ypresin taistelussa 1915. Toivuttuaan haavoistaan hän haki ja pääsi ilmavoimiin, jossa lensi pommitus- ja tiedustelulentoja. Vuonna 1917 hän oli ylennyt jo majuriksi ja laivueen komentajaksi. Sodan päätyttyä marraskuussa 1918 Leigh-Mallory harkitsi paluuta siviilielämään ja lakimieheksi, mutta päätti jäädä ilmavoimiin.


title: Trafford Leigh-Mallory

text: Toiseen maailmansotaan mennessä Leigh-Mallory oli ylennyt ilmavoimien vara-marsalkaksi


title: Trafford Leigh-Mallory

text: Vaikka Leigh-Mallorylla ei ollut suuremmin kokemusta hävittäjistä, hänen sotansa alkoi 12. hävittäjälennoston komentajana. Hän osoittautui energiseksi ja järjestelykykyiseksi organisaattoriksi. Kun taistelua Britanniasta käytiin Leigh-Mallory riitaantui ilmavoimien vara-marsalkka Keith Parkin kanssa, koska Parkin johtama 11. lennosto ei Leigh-Malloryn mukaan kyennyt suojelemaan 12. lennoston lentokenttiä. Leigh-Mallory voitti kiistan ja sai syrjäytettyä sekä Keith Parkin että Hugh Dowdingin, hävittäjätoiminnan komentajan. Hän korvasi Parkin 11. lennoston komentajana.


title: Trafford Leigh-Mallory

text: Britannian taistelun jälkeen Leigh-Mallory kävi hyökkäysilmasotaa Ranskan vallanneita saksalaisia vastaan. Vaikka häntä arvosteltiinkin sekä pilottien että hävittäjäkoneiden menettämisestä, ilmavoimat oppi paljon liikkumisesta ja mahdollisista taktiikoista vihollisen ilmatilassa. Leigh-Mallory johti Dieppen iskuun osallistuneita ilmaosastoja elokuussa 1942. Samana vuonna hänet ylennettiin ilmavoimien marsalkaksi. Hän toimi myös Normandian maihinnousun ilmaoperaatioiden komentajana ja sai kiitoksia ilmatuen toiminnasta muun muassa Bernard Montgomerylta.


title: Trafford Leigh-Mallory

text: Elokuussa 1944, kun Normandian maihinnousun taistelut olivat lähes ohi, Leigh-Mallory siirrettiin Kaakkois-Aasian ilmajoukkojen komentajaksi. Hän oli matkalla komentopaikkaansa, mutta häntä ja hänen vaimoaan kuljettanut lentokone törmäsi vuoreen huonoissa sääolosuhteissa Burmassa. Ironisena sattumana hänen tilalleen tuli Keith Park - sama mies, jonka kanssa hän oli riidellyt taistelun Britanniasta kuluessa.


title: Mustasydän

text: Mustasydän () on Marvel-kustantamon sarjakuvissa esiintyvä demoni, jonka ovat luoneet Ann Nocenti ja John Romita Jr. Mustasydän esiintyi ensimmäisen kerran Daredevilin numerossa 270 syyskuussa 1989.


title: Mustasydän

text: Sarjakuvassa Mefisto loi itselleen ”pojan”, Mustasydämen, pimeästä energiasta. Mustasydän on useasti tuloksetta yrittänyt päästä Mefiston paikalle hallitsemaan helvettiä. Kerran hän yritti saada Aaveajajan, Tuomarin ja Wolverinen puolelleen taistelemaan Mefistoa vastaan, mutta he kieltäytyivät.


title: Mustasydän

text: Sarjakuvassa Mustasydän on erittäin voimakas demoni, jolla on suuret voimat. Hän on vahvempi ja nopeampi kuin tavallinen ihminen, ja hänellä on myös mystisiä ja maagisia voimia. Hän on myös telepaatti ja telekineetikko.


title: Mustasydän

text: Mustasydän esiintyi "Ghost Rider – aaveajaja" -elokuvassa yhdessä isänsä Mefiston kanssa. Elokuvassa Mustasydän muistutti ulkonäöltään ihmistä, ja häntä näytteli Wes Bentley. Mustasydän esiintyi myös "Marvel Ultimate Alliance" -pelissä roistona. Pelissä hänen ääninäyttelijänsä oli David Sobolov. "Ghostrider"-pelissä Mustasydän esiintyy kahdessa hahmossa, sekä sellaisena kuin elokuvassa että siinä ulkomuodossa kuin sarjakuvassa.


title: Chelsea Kane

text: Chelsea Kane Staub (s. 15. syyskuuta 1988 Phoenix, Arizona, Yhdysvallat) on yhdysvaltalainen näyttelijä. Hänet tunnetaan muun muassa Disneyn elokuvista "Minutemen" ja "" sekä televisiosarjasta "Jonas". Hän näyttelee myös 2013 julkaistussa elokuvassa "".


title: Chelsea Kane

text: Loppuvuodesta 2010 lähtien hän on käyttänyt näyttelijänä nimeä Chelsea Kane Chelsea Staubin sijaan.


title: Asterix ja gootit

text: Asterix ja gootit () on kolmas Ranskassa, ja kuudes Suomessa julkaistu "Asterix seikkailee" -albumi. Se julkaistiin vuonna 1963 Ranskassa ja vuonna 1970 Suomessa.


title: Asterix ja gootit

text: Albumin alussa tietäjä Akvavitix matkustaa Carnotumin metsään tietäjien vuosittaiseen kokoukseen. Asterix ja Obelix lähtevät mukaan saattamaan tietäjää. Samaan aikaan Gallian itärajalla goottisotilaat hyökkäävät roomalaissotilaiden kimppuun. Heti kokouksen jälkeen goottisotilaat sieppaavat Akvavitiksin.


title: Philipp Bouhler

text: Philipp Bouhler (11. syyskuuta 1899 – 19. toukokuuta 1945) oli natsiviranomainen, SS-Obergruppenführer, Adolf Hitlerin kansliapäällikkö ja T-4-eutanasiaohjelman johtaja. Sodan lopussa hän teki vaimoineen itsemurhan.


title: Harğazrin piiri

text: Harğazrin piiri (, ) on hallinnollinen alue Kalmukian tasavallan eteläosassa Venäjällä. Se rajoittuu pohjoisessa Jaškulin piiriin, idässä Kalmukian naapurialueeseen Astrahanin alueeseen ja Laganin piiriin, etelässä Kalmukian naapurialueisiin Dagestanin tasavaltaan ja Stavropolin aluepiiriin sekä lännessä Ik Buurlin piiriin. Piirin hallinnollinen keskus on Komsomolskin kylä. Piirin pinta-ala on 14 192 km². Vuonna 2002 piirissä oli 12 990 asukasta. Piiri on perustettu 28. helmikuuta 1951.


title: Land of Tales

text: Land of Tales on suomalainen melodista rockia soittava yhtye. Yhtyeen perustajat Kristian ja Palle olivat soittaneet yhdessä jo viidentoista vuoden ajan rockyhtye Naiskalassa, mutta perustivat Land of Talesin tehdäkseen englanninkielistä musiikkia. Yhtye solmi kesällä 2007 levytyssopimuksen italialaisen Frontiers Recordsin kanssa, ja debyyttialbumi "Land of Tales" ilmestyi heinäkuussa 2008.


title: Land of Tales

text: Land of Tales perustettiin vuonna 2006 laulaja-kitaristi Kristian ja kosketinsoittaja Palle johdosta. Molemmat olivat soittaneet aikaisemmin noin 15 vuotta Naiskala -nimisessä yhtyeessä, mutta halu tehdä toisenlaista musiikkia englanniksi oli suuri. Lokakuussa 2006 Kristian aloitti kirjoittamaan kappaleita tulevaa albumia varten. Petri Lahtinen ja Mika Mäkiranta kirjoittivat sanoitukset albumille. Yhtye latasi kappaleitaan MySpace -sivuilleen ja sai erinomaista palautetta ympäri maailmaa. Levytyssopimus solmittiin Frontiers Recordsin kanssa. Keväällä 2007 basisti Sami ja rumpali Sami O liittyivät yhtyeeseen kesken nauhoitussessioiden. Debyyttialbumi "Land of Tales" näki päivänvalon kesällä 2008.


title: Land of Tales

text: Vuonna 2009 Kristian alkoi kirjoittamaan uusia kappaleita, Pallen ja Samin kanssa nauhoitukset aloitettiin vuonna 2013. Land of Tales palasi vuonna 2015 ja julkaisi lokakuussa uuden kappaleen "Kindred Spirit". Helmikuussa 2016 yhtye julkaisi uuden kappaleen "Surmise". Toukokuussa 2016 Land of Tales julkaisi kappaleen "Debutant", josta julkaistiin myös lyriikkavideo.


title: Nicolás Gianella

text: Carlos Nicolás Gianella (s. 14. helmikuuta 1978 La Plata) on argentiinalainen koripalloilija. Hänen nykyinen seuransa on CB Granada ACB-liigassa, joka on Espanjan korkein sarjataso. Aiemmin urallaan Gianella on edustanut mm. Baloncesto Leónia. Maajoukkueessa hän on pelannut vuodesta 1997 alkaen. Gianella valittiin Argentiinan joukkueeseen Pekingin olympialaisiin 2008.


title: Trevor Immelman

text: Trevor Immelman (16. joulukuuta 1979 Kapkaupunki, Etelä-Afrikka) on eteläafrikkalainen golfaaja.


title: Trevor Immelman

text: Hän voitti vuoden 2008 The Masters Tournamentin lyöden ennakkosuosikki Tiger Woodsin. Mastersin lisäksi hän on voittanut useita pienemmän tason golfkilpailuita.


title: Trevor Immelman

text: Hän on ollut naimisissa lapsuudenaikaisen rakkaansa Carmenitan kanssa vuodesta 2003 lähtien. Pariskunnan ensimmäinen lapsi syntyi 2006.


title: Friedrich Dollmann

text: Friedrich Dollmann (2. helmikuuta 1882 – 28. kesäkuuta 1944) oli saksalainen kenraalieversti toisen maailmansodan aikana. Hänet muistetaan parhaiten osallisuudestaan Normandian maihinnousun vastatoimien alkuvaiheeseen kesäkuussa 1944.


title: Friedrich Dollmann

text: Toisessa maailmansodassa hän komensi Saksan 7. armeijaa Ranskan valtauksen aikana. Hän jäi miehitysjoukkojen komentajaksi Ranskaan. Liittoutuneiden noustessa maihin Normandiassa kesäkuussa 1944 Dollman taisteli brittiläisiä joukkoja vastaan. Hän kuoli sydänkohtaukseen saatuaan kuulla, että joutuisi sotaoikeuteen Cherbourgin tappiosta. Joidenkin lähteiden mukaan Dollman saattoi tehdä itsemurhan ottamalla myrkkyä.


title: Dina Meyer

text: Dina Meyer (s. 22. joulukuuta 1968 Queens, New York, Yhdysvallat) on yhdysvaltalainen televisio- ja elokuvanäyttelijä, joka tunnetaan muun muassa "Saw"-kauhuelokuvasarjasta, "Starship Troopers – Universumin sotilaat" -elokuvasta ja "Beverly Hills 90210" -televisiosarjasta.


title: Dina Meyer

text: Dina Meyer syntyi juutalaiseen perheeseen New Yorkin Queensissä. Hänen isänsä omisti autokorjaamo-varaosaliikkeen. Näyttelijän uralle Meyer suuntautui vasta valmistuttuaan yliopistosta kauppatieteiden kandidaatiksi. Nykyään hän elää Los Angelesissa. Meyerin harrastuksia ovat lumilautailu, rullaluistelu ja pyöräily.


title: Ik Buurlin piiri

text: Ik Buurlin piiri (, ) on hallinnollinen alue Kalmukian tasavallan eteläosassa Venäjällä. Se rajoittuu pohjoisessa Tselinnin ja Jaškulin piireihin, idässä Harğazrin piiriin, etelässä Kalmukian naapurialueisiin Stavropolin aluepiiriin ja lännessä Prijutnin piiriin. Piirin hallinnollinen keskus on Ik Buurlin kylä. Piirin pinta-ala on 6 363 km². Vuonna 2002 piirissä oli 11 323 asukasta. Piiri on perustettu 12. tammikuuta 1965.


title: Vesipääskyt

text: Vesipääskyt ("Phalaropus") ovat kurppien heimoon kuuluva lintusuku. Sukuun kuuluu BirdLifen Suomen mukaan kaksi lajia. Amerikanvesipääsky luokitellaan joskus sukuun.


title: Prijutnin piiri

text: Prijutnin piiri (, ) on hallinnollinen alue Kalmukian tasavallan länsiosassa Venäjällä. Se rajoittuu pohjoisessa Kalmukian naapurialueeseen Rostovin alueeseen sekä Tselinnin piiriin ja Elistan kaupunkipiiriin, idässä Ik Buurlin piiriin, etelässä Kalmukian naapurialueeseen Stavropolin aluepiiriin ja lännessä Jašltin piiriin. Piirin hallinnollinen keskus on Prijutnin kylä. Piirin pinta-ala on 3 110 km². Vuonna 2002 piirissä oli 12 004 asukasta. Piiri on perustettu 12. tammikuuta 1965.


title: Suomen luonnonsuojelulainsäädäntö

text: Suomen luonnonsuojelulainsäädäntö koostuu useista laeista. Normiperusteena on 1995 alkaen ollut myös Euroopan talousyhteisön neuvosto, Euroopan yhteisön neuvoston ja Euroopan unionin neuvoston direktiivit eli sitovat lainsäädäntöohjeet, joiden sisältö on vietävä kohtuullisessa ajassa kansainväliseen lainsäädäntöön.


title: Suomen luonnonsuojelulainsäädäntö

text: Suomen luonnonsuojelulain ja erämaalain perusteella on noin yhdeksän prosenttia Suomen pinta-alasta suojeltua. Valtioneuvosto on hyväksynyt seitsemän luonnonsuojeluohjelmaa.


title: Suomen luonnonsuojelulainsäädäntö

text: Luonnonsuojelulaki määrittää luonnonsuojelualueiksi kansallispuistot, luonnonpuistot ja muut luonnonsuojelualueet.


title: Suomen luonnonsuojelulainsäädäntö

text: Lain tarkoituksena on perustaa erämaa-alueita alueiden erämaaluonteen säilyttämiseksi, saamelaiskulttuurin ja luontaiselinkeinojen turvaamiseksi sekä luonnon monipuolisen käytön ja sen edellytysten kehittämiseksi. Laki kohdistuu 12 Lapissa rajattuun erämaa-alueeseen.


title: Suomen luonnonsuojelulainsäädäntö

text: Luonnonsuojelulain 3 §:ssä todetaan Suomessa toimeenpantavaksi Euroopan yhteisön Euroopan talousyhteisön neuvoston luontodirektiivin ja lintudirektiivin.


title: Suomen luonnonsuojelulainsäädäntö

text: Luonnonsuojelulain 4 §:ssä, että Suomessa toimeenpantavaksi Euroopan unionin noudattamien direktiivien lisäksi myös Suomen solmimat kansainväliset sopimukset, joista osa on solmittu ennen Suomen liittymistä 1. tammikuuta 1995 Euroopan unionin jäseneksi ja jotka on solmittu Euroopan talousyhteisöstä ja sen seuraajasta Euroopan yhteisöstä riippumatta.


title: Jašltin piiri

text: Jašltin piiri (, ) on hallinnollinen alue Kalmukian tasavallan länsiosassa Venäjällä. Se rajoittuu pohjoisessa Kalmukian naapurialueeseen Rostovin alueeseen, idässä Prijutnin piiriin, etelässä Kalmukian naapurialueeseen Stavropolin aluepiiriin ja lännessä Gorodovikovskin piiriin. Piirin hallinnollinen keskus on Jašltin kylä. Piirin pinta-ala on 2 416 km². Vuonna 2002 piirissä oli 17 753 asukasta. Piiri on perustettu 24. tammikuuta 1938.


title: Gorodovikovskin piiri

text: Gorodovikovskin piiri (, ) on hallinnollinen alue Kalmukian tasavallan läntisimmässä osassa Venäjällä. Se rajoittuu lännessä ja pohjoisessa Kalmukian naapurialueeseen Rostovin alueeseen, idässä Jašltin piiriin ja etelässä Kalmukian naapurialueeseen Stavropolin aluepiiriin. Piirin hallinnollinen keskus on Gorodovikovskin kaupunki. Piirin pinta-ala on 1 099 km².


title: Suomen luonnonsuojelulaki

text: Suomen luonnonsuojelulaki (, ) on Suomen luonnonsuojelulainsäädännön päälaki, jolla on liittymäkohtia moniin muihin luonnonsuojeluun liittyviin lakeihin tai direktiiveihin.


title: Suomen luonnonsuojelulaki

text: Luonnonsuojelulain toimeenpanoa valvoo Suomen ympäristöministeriö. Valvontaa suorittaa Suomen ympäristökeskus, siihen liittyvät alueelliset ympäristökeskukset ja kunnat.


title: Suomen luonnonsuojelulaki

text: Luonnonsuojelulain tavoitteena on luonnon monimuotoisuuden ylläpitäminen, luonnonkauneuden ja maisema-arvojen vaaliminen, luonnonvarojen ja luonnonympäristön kestävän käytön tukeminen, luonnontuntemuksen ja yleisen luonnonharrastuksen lisääminen sekä luonnontutkimuksen edistäminen.


title: Suomen luonnonsuojelulaki

text: Luonnonsuojelulakia sovelletaan luonnon ja maiseman suojeluun ja hoitoon. Sitä ei joitain poikkeuksia lukuun ottamatta sovelleta metsien hoitoon ja käyttöön, joihin sovelletaan pääasiassa metsälakia (1093/1996).


title: Suomen luonnonsuojelulaki

text: Laki määrittää luonnonsuojelualueiksi kansallispuistot, luonnonpuistot ja muut luonnonsuojelualueet.


title: Suomen luonnonsuojelulaki

text: Luonnonsuojelulaissa on määrätty suojeltaviksi eräitä luontotyyppejä. Näitä ovat:Suomessa luonnonvaraisina esiintyvät nisäkkäät ja linnut ovat ympäristölain mukaan rauhoitettuja lukuun ottamatta riistaeläimiä, joiden metsästysajoista säädetään metsästyslaissa, sekä muutamia niin ikään metsästyslaissa lueteltuja rauhoittamattomia eläimiä. Asetuksella voidaan rauhoittaa muitakin kuin nisäkkäisiin ja lintuihin kuuluvia eläinlajeja.


title: Suomen luonnonsuojelulaki

text: Laissa kielletään rauhoitettujen eläinten tahallinen tappaminen tai pyydystäminen, pesien sekä munien ja yksilöiden muiden kehitysasteiden ottaminen haltuun, siirtäminen toiseen paikkaan tai muu tahallinen vahingoittaminen sekä tahallinen häiritseminen, erityisesti eläinten lisääntymisaikana, tärkeillä muuton aikaisilla levähdysalueilla tai muutoin niiden elämänkierron kannalta tärkeillä paikoilla. Lain mukaan rauhoitettuja ovat myös sellaiset rauhoitetun linnun pesäpuut, jotka on asianmukaisesti merkitty, samoin kuin suurten petolintujen pesäpuut, joissa pesä on säännöllisessä käytössä ja selvästi nähtävissä.


title: Suomen luonnonsuojelulaki

text: Luonnonsuojelulain nojalla annetulla asetuksella on myös suuri joukko kasvilajeja rauhoitettu. Rauhoitettuja kasveja tai niiden osia ei saa kerätä tai hävittää.


title: Frans Friberg

text: Frans Frithiof Ferdinand Friberg (15. heinäkuuta 1892 Kokkola – 11. joulukuuta 1921) oli suomalainen jääkärikapteeni. Hänen vanhempansa olivat tehtailija John Friberg ja Angela Lakanen. Hänet vihittiin avioliittoon vuonna 1919 Helmi Pettisen kanssa.


title: Frans Friberg

text: Friberg kävi viisi luokkaa Kokkolan ruotsalaista yhteiskoulua.


title: Frans Friberg

text:
Tämä luotsioppilaana ja merimiehenä toiminut kokkolalainen nuorimies liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 15. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 järjestetyille Polangenin erikoiskursseille (pommarikurssi).
Hän astui Suomen armeijan palvelukseen 11. helmikuuta 1918 vänrikiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 2. jääkäripataljoonan 3. komppaniaan, josta hänet siirrettiin päälliköksi 1. komppaniaan 24. huhtikuuta 1918. Hän otti osaa sisällissodan taisteluihin Lempäälässä, Kämärällä ja Viipurissa. Hän haavoittui lievästi Kämärällä 23. huhtikuuta 1918.


title: Frans Friberg

text: Friberg siirrettiin sodan jälkeen suoritetun armeijan uudelleenjärjestelyn yhteydessä Kaartin jääkäripataljoonaan ja 27. heinäkuuta 1918 Karjalan rykmentti n:o 2:een, jonka nimi muutettiin ensin Laatokan jalkaväkirykmentti n:o 6:ksi ja myöhemmin Viipurin rykmentiksi. Hän toimi komppanianpäällikkönä eri komppanioissa. Hänet siirrettiin 19. elokuuta 1921 I Polkupyöräpataljoonaan ja sijoitettiin sen 2. komppaniaan päälliköksi. Hän toimi keväällä ja kesällä vuonna 1920 Pohjois-Aunuksen suojeluskuntain piiripäällikkönä sekä sotilasedustajana Vienan-Karjalan väliaikaisen hallituksen luona.


title: Rantasipit

text: Rantasipit ("Actitis") ovat kurppien heimoon kuuluva lintusuku. Rantasipien sukuun kuuluu kaksi lajia.


title: Viktor Emanuel II:n monumentti

text: Viktor Emanuel II:n monumentti on suuri marmorinen monumentti Rooman keskustassa, toiselta nimeltään "Altare della Patria" eli "Isänmaan alttari". Monumentin suunnitteli Giuseppe Sacconi vuonna 1885, sen tekemiseen osallistuivat monet kuvanveistäjät Italian eri osista, se vihittiin 1911 ja valmistui lopullisesti 1925. Monumentti on pystytetty yhdistyneen Italian ensimmäisen kuninkaan Viktor Emanuel II:n kunniaksi. Monumentissa on majesteetillinen portaikko, korinttilaisia pylväitä, kuninkaan ratsastajapatsas ja kaksi jumalattaren kuvaa. Koko teos on 135 metriä leveä ja 70 metriä korkea. Materiaalina on käytetty poikkeuksellisen hohtavan valkoista marmoria Botticinosta Bresciasta. Patsaan jalustassa on Italian yhdistymisen museo. Ensimmäisen maailmansodan jälkeen monumenttiin lisättiin Italian tuntemattoman sotilaan hauta.


title: Tselinnin piiri

text: Tselinnin piiri (, ) on hallinnollinen alue Kalmukian tasavallan keskiosassa Venäjällä. Se rajoittuu lännessä Kalmukian naapurialueeseen Rostovin alueeseen, pohjoisessa Kötšnrin piiriin, idässä Jaškulin piiriin, etelässä Ik Buurlin ja Prijutnin piireihin sekä Elistan kaupunkipiiriin. Piirin hallinnollinen keskus on Bulğn selänin kylä. Piirin pinta-ala on 5 258 km². Vuonna 2002 piirissä oli 19 090 asukasta. Piiri on perustettu 24. tammikuuta 1938.


title: Vadstenan luostari

text: Vadstenan luostari () on Vadstenan kunnassa, Itä-Götanmaalla, Ruotsissa luostarialueella sijaitseva birgittalaisluostari. Luostarialueella sijaitsee 1200-luvulla rakennettu nunnaluostari, joka muutettiin 1360-luvun lopulla Birgitta Birgerintyttären mukaan birgittalaisluostariksi. Luostarialueelle rakennettiin myös munkkiluostari, koska naiset eivät saaneet toimia pappeina. Birgittalaisluostari vihittiin käyttöön vuonna 1384. Drotsi Bo Jonsson Grip lahjoitti Vadstenan luostarille Kymijoen varrella sijaitsevan Kyminkartanon vuonna 1380.


title: Vadstenan luostari

text: Ruotsin kuningas Juhana III ja kuningatar Katariina Jagellonica vierailivat usein Vadstenassa. Katariina Jagellonica tuki myös luostarin toimintaa. Luostari suljettiin 1500-luvun lopulla uskonpuhdistuksen myötä. Luostari on toiminut sotilassairaalana ja mielisairaalana. Nykyisin luostari on jälleen toiminnassa.


title: Vadstenan luostari

text: Luostarialueella sijaitseva kirkko rakennettiin vuonna 1430 Birgitta Birgenintyttären antamien piirrosten ja ohjeiden mukaan. Kirkko toimii edelleen seurakunnan kirkkona.


title: Avenged Sevenfold (albumi)

text: Avenged Sevenfold on Avenged Sevenfold -yhtyeen neljäs täysimittainen albumi ja se julkaistiin 26. lokakuuta 2007. Levyllä ei varsinaisesti ole nimeä, mutta sitä kutsutaan yleisesti "Self titled" albumiksi.


title: Avenged Sevenfold (albumi)

text: Albumi jatkaa samassa hengessä kuin yhtyeen edellinen albumi (City of Evil) samalla heavy metal/hard rock soundilla, mutta yhtye kirjoitti albumia varten jotain uutta. Kappale "A Little Piece of Heaven" on Avantgardemetallia, jonka on kirjoittanut The Rev ja Kappale "Dear God" on country rock kappale.


title: Maiden Japan

text: Maiden Japan on englantilaisen heavy metal -yhtye Iron Maidenin live-EP, joka julkaistiin vuonna 1981.


title: Maiden Japan

text: Kaikki kappaleet kirjoittanut Steve Harris, ellei toisin mainita.


title: Jašlt

text: Jašlt (, , ) on kylä Jašltin piirissä Kalmukian länsiosassa Venäjällä. Se sijaitsee 240 kilometriä tasavallan pääkaupungista Elistasta länteen Manytš-Gudilojärven rannalla.


title: Jašlt

text: Vuonna 2002 Jašltissa oli 4 851 asukasta. Jašlt on Jašltin piirin hallinnollinen keskus.


title: Jašlt

text: Kylän perustivat virolaiset siirtolaiset vuonna 1877. Nykyisin heitä on siellä vielä pieni määrä (vuonna 2003 - 89 henkilöa, n 1,7% kylän asukasluvusta).


title: Daniel Hubmann

text: Daniel Hubmann (s. 16. huhtikuuta 1983) on sveitsiläinen suunnistuksen maailmanmestari.


title: Daniel Hubmann

text: Hubmann voitti nuorten sarjassa pitkän matkan ja viestin maailmanmestaruuden vuonna 2002 ja sai seuraavana vuonna samoissa lajeissa nuorten MM-pronssia. Västeråsin MM-kilpailuissa 2004 hän kilpaili aikuisten sarjassa ja sijoittui yhdeksänneksi sprintissä ja viestissä. Aichin MM-kilpailuissa 2005 hän saavutti sprintissä hopeaa 10,5 sekuntia Ruotsin Emil Wingstedtille hävinneenä ja viestissä pronssia. Vuonna 2006 hän sai Otepään EM-kilpailuissa pitkällä matkalla hopeaa hävittyään Jani Lakaselle kaksi minuuttia sekä Århusin MM-kilpailuissa sprintissä hopeaa vain sekunnin Wingstedtin takana. Kiovan MM-kilpailuissa 2007 hän sijoittui sprintissä neljänneksi, keskimatkalla seitsemänneksi ja viestissä viidenneksi.


title: Daniel Hubmann

text: Ventspilsin EM-kilpailuissa 2008 Hubmann saavutti kolme hopeamitalia. Sprintissä hän hävisi jälleen Emil Wingstedtille, nyt 14 sekunnilla. Pitkällä matkalla Dmitri Tsvetkov oli 33 sekuntia nopeampi. Kolmas hopea tuli viestistä, ja keskimatkalla Hubmann sijoittui neljänneksi. Heinäkuussa 2008 Olomoucin MM-kilpailuissa hän sai sprintissä hopeaa 2,4 sekuntia Venäjän Andrei Hramovia hitaampana. Keskimatkalla hän sijoittui neljänneksi mutta saavutti pitkällä matkalla ensimmäisen aikuisten arvokisavoittonsa yli minuutin erolla seuraavaan. Viestissä hän toi ankkurina Sveitsin pronssille.


title: Daniel Hubmann

text: Hubmann voitti myös suunnistuksen maailmancupin vuonna 2008. Aikaisempina vuosina hän on sijoittunut yhteispisteissä toiseksi vuonna 2006 sekä kolmanneksi vuosina 2005 ja 2007. Hän edustaa pohjoismaissa suomalaista Kooveetä, aiemmin norjalaisseura Kristiansand OK:ta sekä kotimaassaan OL Regio Wil:iä. Hänen valmentajansa on sveitsiläinen Thomas Bührer.


title: Daniel Hubmann

text: Vuoden 2009 MM-kisat Miskolcissa, Unkarissa olivat Hubmannin osalta menestyksekkäät: hän otti mitalin joka matkalta. Kilpailut aloittaneella keskimatkalla sveitsiläinen otti hopeaa häviten Thierry Gueorgioulle 28 sekuntia. Sprintissä hän saavutti pronssia häviten 27 sekuntia maailmanmestaruuden voittaneelle Venäjän Andrei Hramoville. Viestissä Sveitsin joukkue karkasi ankkuriosuusella selvään 2,5 minuutin voittoon tiukasti voitosta taistelleiden Ranskan, Tšekin ja Norjan ankkureiden jäädessä auttamaan vakavasti loukkaantunutta Ruotsin ankkuria Martin Johanssonia. Sveitsin joukkue juoksi järjestyksessä Baptiste Rollier, Hubmann ja Matthias Merz. Pitkän matkan kilpailun Hubmann voitti selvästi ennen himmeimmille mitaleille sijoittuneita Gueorgiouta (ero +1.55) ja Mikhail Mamleevia (+4.09).


title: Prijutn

text: Prijutn (, ) on kylä Prijutnin piirissä Kalmukian länsiosassa Venäjällä. Se sijaitsee 70 kilometriä tasavallan pääkaupungista Elistasta länteen. Vuonna 2002 Prijutnissa oli 5 785 asukasta. Prijutn on Prijutnin piirin hallinnollinen keskus.


Ramsarin sopimuksen A-tyypin vesiperäiset alueet ovat Ramsarin sopimuksessa luokiteltuja vesiperäisiä alueita, joihin kuuluu merialueita ja merenlahtia. Tyyppiin kuuluvat pysyvästi matalat merialueet, jotka useissa tapauksissa laskuveden aikaan ovat syvyydeltään matalampia kuin kuusi metriä. Niihin kuuluu merenlahtia ja salmia.


title: Lehtokurpat

text: Lehtokurpat ("Scolopax") on kurppien heimoon kuuluva lintusuku. Lehtokurppien sukuun kuuluu sekä BirdLife Suomen että ITIS:n mukaan kahdeksan lajia.


title: Tony Odorisio

text: Tony Odorisio (s. 30. huhtikuuta 1985 Omaha, Nebraska, Yhdysvallat) on yhdysvaltalainen jalkapalloilija.


title: Tony Odorisio

text: Odorisio pelasi Creightonin yliopiston joukkueessa NCAA-yliopistoliigaa vuosina 2003–2006 ja PDL-kesäliigaa Des Moines Menacessa vuosina 2004–2005.


title: Tony Odorisio

text: Kaudella 2008 Odorisio pelasi Suomen Veikkausliigassa. Hän kävi aluksi Hakan testissä, mutta teki lopulta sopimuksen KooTeePeen kanssa helmikuussa 2008.


title: Debra Wilson

text: Debra Renee Wilson Skelton (s. 26. huhtikuuta 1962 New York) on yhdysvaltalainen koomikko ja näyttelijä joka tunnetaan parhaiten roolistaan komediasarjassa Mad Tv.


title: Debra Wilson

text: Debra Wilson syntyi ja kasvoi New Yorkissa. Hän opiskeli näyttelijäksi ja sai pian tv- ja radiorooleja. Hänen tv-debyyttinsä oli ohjelmassa The Apollo Comedy Hour. Sen jälkeen hän alkoi tehdä klubiesiintymisiä ja tv-esiintymisiä.


title: Debra Wilson

text: Wilson oli yksi Mad Tv:n alkuperäisjäsenistä, kun se alkoi pyöriä vuonna 1995. Mad Tv oli kolmas sarja jossa hän esiintyi. Wilson loi joitakin ohjelman menestyksekkäimpiä hahmoja. Hän esitti ohjelmassa monia julkisuuden henkilöitä, joita olivat esimerkiksi Oprah Winfrey, Whitney Houston, Macy Gray, Mariah Carey ja Beyonce Knowles. Wilson lähti Mad Tv:stä kahdeksannen kauden jälkeen. Hän myös esitti Oprah Winfreytä elokuvassa Scary Movie 4. Debra on myös tehnyt paljon äänirooleja tv-sarjoihin ja peleihin.


title: Debra Wilson

text: Debra Wilson on naimisissa ohjaaja Cliff Skeltonin kanssa.


title: Ik Buurl

text: Ik Buurl (, ) on kylä Ik Buurlin piirissä Kalmukian eteläosassa Venäjällä. Se sijaitsee 75 kilometriä tasavallan pääkaupungista Elistasta etelään. Vuonna 2002 Ik Buurlissa oli 3 810 asukasta. Ik Buurl on Ik Buurlin piirin hallinnollinen keskus.


title: Ik Tsarŋ

text: Ik Tsarŋ (, ) on kylä Oktjabrin piirissä Kalmukian eteläosassa Venäjällä. Se sijaitsee 276 kilometriä tasavallan pääkaupungista Elistasta koilliseen. Vuonna 2002 Ik Tsarŋissa oli 5 070 asukasta. Ik Tsarŋ on Oktjabrin piirin hallinnollinen keskus.


title: Karikukot

text: Karikukot ("Arenaria") ovat kurppien heimoon kuuluva lintusuku. Karikukkojen sukuun kuuluu kaksi lajia.


title: Arenaria

text: Arenaria on tieteellinen suvun nimi, joka voi tarkoittaa lintu- tai kasvisukua.


title: Piazza Navona

text: Piazza Navona on aukio Roomassa. Alun perin paikalla oli keisari Domitianuksen 1. vuosisadalla rakennuttama stadion "Circus agonalis", jonka pohjakaavaa nykyinen aukio ja sitä reunustavat korttelit noudattavat, ja jonka nimestä "Navona" on johdettu. Aukion laidoilla on useita barokkityylisiä palatseja, kuten Palazzo Massimo alle Colonne ja Palazzo Madama. Piazza Navonaa hallitsee Sant’Agnese in Agonen kirkko, joka on Girolamo Rainaldin, Francesco Borrominin ja Carlo Rainaldin työtä (1652–1672).


title: Piazza Navona

text: Aukion keskellä on kolme suihkulähdettä, joista suurin on Berninin suunnittelema "Fontana dei Quattro Fiumi" (1651). Kaksi muuta suihkulähdettä ovat Giacomo della Portan "Fontana di Nettuno" (1574) ja "Fontana del Moro" (1576).


title: Piazza Navona

text: Piazza Navonalla järjestettiin 1800-luvulle saakka niin sanotut "vesikisat", joiden aikana aukio täytettiin vedellä ja ylimystö ajeli siellä vaunuillaan.


title: Fort Henry (Kanada)

text: Fort Henry on linnoitus Kingstonissa, Kanadassa. Se sijaitsee lähellä Cataraqui-joen suuta, jossa se virtaa Saint Lawrence -jokeen.


title: Fort Henry (Kanada)

text: Fort Henry rakennettiin vuosien 1832–1837 korvaamaan vuoden 1812 sotaa varten rakennettua aiempaa linnoitusta. Se rakennettiin suojaamaan Port Frederickin laivaston telakkaa, Rideaun kanavan suuta ja Kingstonin kaupunkia, joka oli merkittävä välietappi kauppareitillä Montréalista länteen.


title: Fort Henry (Kanada)

text: Britannian armeija käytti Fort Henryä varuskuntanaan vuoteen 1870, jolloin brittiläiset joukot vedettiin Kanadasta. Kanadalaisia joukkoja Fort Henryssä oli vuoteen 1891. Ensimmäisen maailmansodan aikana linnoitus kunnostettiin pinnallisesti ja sitä käytettiin poliittisten vankien eristysleirinä.


title: Fort Henry (Kanada)

text: Ensimmäisen maailmansodan jälkeen linnoitus ränsistyi, kunnes se palautettiin aiempaan tilaansa vuosina 1936–1938 projektissa, joka maksoi yli miljoonaa dollaria. Vuonna 1938 Kanadan pääministeri William Lyon Mackenzie King avasi linnoituksen museona ja historiallisena alueena. Toisen maailmansodan aikana Fort Henrystä tehtiin sotavankileiri, ja museona se avattiin uudestaan vuonna 1948.


title: Fort Henry (Kanada)

text: Fort Henry on nykyään suosittu matkakohde. Linnoituksen kuuluisin tapahtuma on yliopisto-opiskelijoiden esittämä "Fort Henry Guard", joka on tulkinta 1860-luvun brittiläisten joukkojen toiminnasta linnoituksessa.


title: Jamie Waylett

text: Jamie Michael Waylett (s. 21. heinäkuuta 1989 Lontoo, Englanti) on englantilainen näyttelijä, joka on näytellyt "Harry Potter" -elokuvissa Vincent Crabbea. Hän oli koe-esiintymisessä alun perin Dudley Dursleyn rooliin, mutta sai Vincent Crabben roolin.


title: Jamie Waylett

text: Waylett on joutunut usein tekemisiin poliisin kanssa. Maaliskuussa 2009 poliisi pysäytti ja tutki Waylettin auton löytäen teräaseen ja kahdeksan pussia kannabista. Kotietsinnöissä löydettiin lisää kannabista, yhteensä 2 000 punnan edestä. Hänet tuomittiin lopulta 120 tunniksi yhdyskuntapalveluun. Elokuussa 2011 Waylett pidätettiin epäiltynä mellakoinnista ja polttopullon hallussapidosta Lontoon mellakoissa, ja maaliskuussa 2012 hän sai mellakoihin osallistumisesta kahden vuoden vankilatuomion.


title: Jamie Waylett

text: Wayletton esiintyi kuudessa "Harry Potter" -elokuvassa, ennen kuin menetti roolinsa vuonna 2009 saadun tuomion myötä.


title: Bocca della Verità

text: Bocca della Verità eli "Totuuden suu" on marmorinen korkokuva tai patsaan fragmentti Rooman keskustassa, 500-luvulta peräisin olevan Santa Maria in Cosmedin -kirkon portiikkikäytävässä Aventinuksen kaupunginosassa. Korkokuva esittää miehen kasvoja, ja sen silmät ja suu ovat ammottavia aukkoja. Se lienee fragmentti pakanallisen ajan suihkulähteestä. Toisen olettaman mukaan se on saattanut olla viemärinluukku . Korkokuvasta tuli merkittävä turistinähtävyys keskiajalla, kun levisi legenda, että jos puhuja pitää kättään korkokuvan suussa, korkokuva puraisee häneltä sormet poikki jos puhuja päästää suustaan valheen.


title: Fort Henry

text: Fort Henry voi tarkoittaa seuraavia asioita:


title: Bidee

text: Bidee () on alapesuun tarkoitettu pesuallas, jossa vaakasuoraan tuleva vesisuihku helpottaa sukuelinten ja peräaukon pesemistä ja muita istumahuuhteluja. Pohjoismaissa yleistyvä, wc-istuimella käytettävä bideesuihku on vähentänyt varsinaisten bideealtaiden suosiota entisestään; muualla Euroopassa ja Yhdysvalloissa altaat ovat yleisempiä. Allasmallinen bidee toimii myös alueilla, joissa hanaveden vaihteleva paine estää veden lämpötilan tarkan säätämisen. Tarvittaessa lämmintä vettä voi tuoda vaikka erillisellä astialla. Bideen kehityshistoria alkaakin matalalle telineelle nostetusta pesuvadista. Viemäriverkkoon liitettävä bidee on ranskalainen keksintö 1600- tai 1700-luvulta.


title: Bidee

text: Nykyään bidee on integroitu japanilaiseen wc-istuimeen, "washlettiin".


title: William H. Dana

text: William Harvey ”Bill” Dana (3. marraskuuta 1930 Pasadena, Kalifornia – 6. toukokuuta 2014 Phoenix, Arizona) oli yhdysvaltalainen koelentäjä. Hän palveli neljä vuotta lentäjänä Yhdysvaltain ilmavoimissa. Dana liittyi NASAan saatuaan filosofian maisterin tutkinnon teknisessä ilmailusuunnittelussa Etelä-Kalifornian yliopistossa 1958.


title: Farid Ahmadi

text: Farid Ahmadi (s. 6. helmikuuta 1988) on afganistanilainen jalkapalloilija, pelipaikaltaan keskikenttäpelaaja. Hänen nykyinen seuransa on Kandahar Aryan, jossa hän on pelannut koko uransa.


title: Martello-torni

text: Martello-tornit ovat pieniä puolustuslinnoituksia, joita Brittiläinen imperiumi rakensi useisiin valtiohin Napoleonin sotien aikana ja sen jälkeen.


title: Martello-torni

text: Martello-tornit olivat korkeimmillaan 12-metrisiä ja kolmikerroksisia. Normaalisti torniin oli sijoitettu upseeri ja 15–25 sotilasta. Tornien pyöreä muoto ja paksut masiivimuuratut muurit tekivät niistä tykkitulen kestäviä. Tornin tasaiselle huipulle puolestaan pystyi asettamaan yhden raskaan tykin. Sieltä sillä oli hyvä mahdollisuus ampua mihin suuntaan tahansa. Joissakin torneissa oli lisäksi vallihauta antamaan lisäsuojaa. Martello-torneja käytettiin 1800-luvulla, mutta niistä tuli vanhentuneita, kun kehitettiin voimakkaammat rihlatut tykit. Useimmat martello-tornit ovat edelleen pystyssä ja monet niistä on nykyään historiallisia monumentteja.


title: Hexic

text: Hexic on pulmapeli, jossa pelaajan tulee muodostaa erilaisia kuvioita kuusikulmaisia palasia pyörittämällä. Peli-idean on kehittänyt "Tetriksen" suunnittelijana tunnettu Aleksei Pažitnov. Peli julkaistiin aluksi MSN Games -palvelussa ilmaisversiona ja maksullisena deluxe-versiona. Myöhemmin siitä on kehitetty Xbox 360 -versiot "Hexic HD" ja "Hexic 2". "Hexic HD" on esiasennettuna kaikissa kovalevyllisissä Xbox 360 -malleissa.


title: Hexic

text: Hexic HD on varsin vaativa peli. Saavutuksia on Arcade-pelille normaalit 12 kpl, joista saa 200 GS. Saavutuksista vaikeimmat ovat niin vaativia, että peli on luokiteltu netin saavutusneuvontasivustoilla miltei mahdottomaksi saada täydet 200 GS. Peli esiintyy vähäisesti kaikki saavutukset pelattuna saavutustilastopalveluissa, vaikka sitä on pelattu paljon kiintolevyllä mukanatulon takia.


title: Kuovit

text: Kuovit ("Numenius") on kurppien heimoon kuuluva lintusuku. Kuovien sukuun kuuluu kahdeksan lajia.


title: MADtv

text: MADtv on yhdysvaltalainen komediasarja, jota esitettiin vuosina 1995–2009. Sarja perustuu huumorilehteen Mad. Sarjassa tehdään eniten pilaa julkisuuden henkilöistä, kuten esimerkiksi Oprah Winfreysta ja John Maddenista. Sarjassa on näytellyt vuosien varrella erittäin monta näyttelijää. Yhdysvalloissa sarjaa esitti televisiokanava Fox, Suomessa taas Sub.


title: MADtv

text: MADtv:tä tehtiin 14 tuotantokauden aikana yhteensä 326 jaksoa. Fox lopetti sarjan tilaamisen loppuvuonna 2008, koska sen tuottamista pidettiin liian kalliina. Sarjan johtava tuottaja David Salzman yritti lopettamispäätöksen jälkeen saada sarjan jonkin toisen televisiokanavan ohjelmistoon, mutta tuloksetta.


title: MADtv

text:
Luettelossa on sarjan tämänhetkiset näyttelijät:
Kaikkiaan 12 näyttelijää on tehnyt MADtv:ssä yli sata jaksoa. Seuraavassa lista eniten jaksoja tehneistä näyttelijöistä.


title: Yöllinen siemensyöksy

text: Yöllisessä siemensyöksyssä () mies kokee siemensyöksyn tahattomasti yöllä nukkuessaan. Yölliset siemensyöksyt ovat yleisiä varsinkin nuorilla miehillä. Usein miehen ensimmäinen siemensyöksy tapahtuu yöllä. Yöllistä siemensyöksyä voivat edeltää seksuaalisuuteen liittyvät unet eli niin sanotut märät unet.


title: Nadežda Olizarenko

text: Nadežda Fjodorova Olizarenko (; o.s. Мушта, "Mušta"; 28. marraskuuta 1953 Brjansk – 17. helmikuuta 2017 Odessa) oli Neuvostoliittoa edustanut keskimatkojen juoksija ja olympiavoittaja.


title: Nadežda Olizarenko

text: Olizarenko, silloiselta tyttönimeltään Mušta, saavutti ensimmäisissä aikuisten arvokilpailuissaan, 1978 Prahan EM-kisoissa hopeamitalin sekä 800 metriltä että naisten pitkästä viestistä.


title: Nadežda Olizarenko

text: Vuonna 1980 Olizarenko oli huippukunnossa. 12. kesäkuuta hän juoksi Moskovassa uuden maailmanennätyksen 1.54,85. Samana kesänä 27. heinäkuuta Moskovan olympialaisissa hän voitti kultamitalin uudella maailmanennätysajalla 1.53,43, mikä on yhä kaikkien aikojen toiseksi nopein aika Jarmila Kratochvílován maailmanennätyksen jälkeen. Moskovan kisoista hän saavutti myös pronssimitalin 1 500 metrin juoksussa.


title: Nadežda Olizarenko

text: 1985 EM-hallikisoissa Olizarenko saavutti hopeaa 800 metrillä Ella Kovacsin takana. Seuraavana vuonna Stuttgartin EM-kisoissa hän voitti kultamitalin ajalla 1.57,15.


title: Tampereen Ilves kausina 1931–1939

text: Tampereen Ilveksen jääkiekkojoukkue kilpaili 1930-luvulla ensin kahdella kaudella SM-cupissa ja sen jälkeen vuonna 1933 perustetussa SM-sarjassa. Tänä aikana seura voitti kolme Suomen mestaruutta, yhden hopean ja kaksi pronssia.


title: Tampereen Ilves kausina 1931–1939

text: Ilves pelasi historiansa ensimmäisellä kaudella yhden SM-ottelun. Tampereen Palloilijat pudotti Ilveksen cupista ensimmäisellä kierroksella voittamalla Visan kentällä Näsijärven jäällä 24.1.1932 pelatun ottelun 2–1. Ilveksen maalin teki Reino Lahtinen ja maalivahtina toimi Voitto Kuulusa. Muista pelaajista ei ole säilynyt tietoja. Yleisöä oli paikalla 14 henkeä.


title: Tampereen Ilves kausina 1931–1939

text: Kausi 1932–33 jäi Ilvekseltä niin ikään yhteen otteluun. Ilveksen jääkiekkoilijat pelasivat tuolloin myös jääpalloa, mikä häiritsi harjoittelua. Tuleva mestari HSK oli Helsingissä parempi 5–2; eräluvut olivat 3–1, 1–1, 1–0). Ilveksen maalit tekivät Risto Tiitola ja Valter Tuomi. Tuomi pelasi ottelussa myös Ilveksen maalivahtina. Ilveksessä pelasivat ottelussa myös ainakin Reino Lahtinen, Risto Lindroos, Jaakko Tiitola ja pelaajavalmentaja Niilo Tammisalo.


title: Tampereen Ilves kausina 1931–1939

text: Kaudeksi 1933–1934 Ilves rakensi itselleen kentän Palomäen uimalaitokselle Pyhäjärven rantaan. Vaikka kenttä oli alamittainen (50×25 m) ja kärsi järvenjään railoilusta, paransi se kuitenkin harjoittelu- ja pelimahdollisuuksia.


title: Tampereen Ilves kausina 1931–1939

text:
Jääkiekon Suomen mestaruus ratkaiastiin 1934 ensi kertaa sarjamuotoisessa kilpailussa. Ilves pelasi sarjassa kolme ottelua:
Ilves sijoittui neljän joukkueen sarjassa kolmanneksi ja avasi näin mitalitilinsä. Joukkueen paras pistemies oli Jaakko Tiitola tehoin 3+1=4. Tiitola teki myös eniten maaleja koko sarjassa.


title: Tampereen Ilves kausina 1931–1939

text:
Joukkuetta valmensi Niilo Tammisalo, joka toimi myös kapteenina.
Jouluksi 1934 Ilves sai luvan jäädyttää Tampereen Tennisseuran tenniskentät Pyynikillä. Kenttä sai nimekseen Soppakoulun eli Talouskoulun kenttä, ja Ilves pelasi sillä 1930-luvun loppuun asti.


title: Tampereen Ilves kausina 1931–1939

text:
Suomen mestaruudesta pelattiin 1935 kaksinkertainen sarja vain kolmen joukkueen kesken. Niinpä Ilves luonnollisestikin jatkoi mitaliputkeaan; pronssi kuitenkin kirkastui hopeaksi.
Ilveksen ja koko SM-sarjan pistepörssin voitti Jussi Tiitola, joka teki neljässä ottelussa tehot 4+4=8.


title: Tampereen Ilves kausina 1931–1939

text:
Tammisalo siirtyi yksinomaan valmennustehtäviin ja uudeksi kapteeniksi tuli Risto Lindroos.
Kolmannelle SM-sarja-kaudelle saatiin jälleen neljä joukkuetta, jotka pelasivat kaksinkertaisen sarjan:
Runkosarjan jälkeen Ilves ja KIF olivat tasapisteissä. Mestaruus piti ratkaista uusintaottelussa Tampereella 3.3., mutta KIF ei hyväksynyt pelipaikkaa. Helsinkiläiset vetosivat myös siihen, että kaksi heidän pelaajaansa oli tuolloin koulusta hiihtolomalla. Määrättynä ottelupäivänä toinen pojista kuitenkin pelasi Kiffenin jääpallojoukkueessa. Jääkiekkoliitto julisti yksimielisellä päätöksellä Ilveksen Suomen mestariksi.


title: Tampereen Ilves kausina 1931–1939

text:
Eniten maaleja ja pisteitä Ilveksessä ja koko sarjassa teki jälleen Jussi Tiitola: 10 maalia 6 ottelussa. Tammisalo ja Lindroos jatkoivat edellisvuotisissa toimissaan.
SM-sarja jatkui neljän joukkueen voimin. HSK:n tilalle sarjaan nousi Åbo IFK, mutta Ilveksen vieraspelimatkat suuntautuivat yhä ainoastaan Helsinkiin, sillä leudon talven vuoksi Turussa ei saatu kenttää pelattavaan kuntoon.
Ilves jatkoi edellisellä kaudella aloittamaansa tappiottomien otteluiden sarjaa ja voitti kapteeni Risto Lindroosin johdolla toisen Suomen mestaruutensa. Jussi Tiitola oli kolmannen kerran sarjan pisteykkönen tehoin 11+3=14. Seuran perustanut Niilo Tammisalo valmensi viimeistä kauttaan.
Kaudella 1937–38 pelattiin jälleen vain yksinkertainen sarja, mutta Turun Riento tuli sarjaan uutena joukkueena. Ilves voitti kaikki neljä otteluaan:
Ilveksen kolmannella perättäisellä mestaruuskaudella joukkueen pistepörssin voitti Matti Wasama, joka teki eniten maaleja myös koko sarjassa. Edellisvuosien pistekuninkaasta Jussi Tiitolasta joukkueensa kapteeni, kun Risto Lindroos siirtyi valmentajaksi.


title: Tampereen Ilves kausina 1931–1939

text:
Ilves pelasi 23.2. ensimmäisen kansainvälisen ottelunsa romanialaista Telefon Club Romania vastaan; vieraat olivat parempia maalein 3–5.
1930-luvun viimeiseksi jääneelle kaudelle SM-sarja laajeni seitsemään joukkueeseen: HSK palasi kahden vuoden tauon jälkeen ja SM-jääkiekkoilu laajeni Hämeenlinnaan, kun Tarmo nousi mestaruussarjaan. Sarja oli yksinkertainen, 6 ottelua kullekin.
6.tammikuuta pelatussa Kiffen-ottelussa Ilves kärsi ensimmäisen tappionsa sitten vuoden 1935. Lopputuloksissa Ilves sijoittui kolmanneksi.


title: Tampereen Ilves kausina 1931–1939

text:
Risto Lindroos jatkoi valmentajana ja Jussi Tiitola kapteenina. Ilveksen pistepörssin voitti Erkki Rintala.
Talvisota esti niin pelaamisen kuin harjoittelunkin kaudella 1939–40. Ilveksen kapteeni Jussi Tiitola kaatui rintamalla.


title: Kötšnr

text: Kötšnr (, ) on kylä Kötšnrin piirissä Kalmukian pohjoisosassa Venäjällä. Se sijaitsee 120 kilometriä tasavallan pääkaupungista Elistasta pohjoiseen. Vuonna 2002 Kötšnrissa oli 3 938 asukasta. Kötšnr on Kötšnrin piirin hallinnollinen keskus.


title: Sadovoje

text: Sadovoje ( ja ) on kylä Sarpinskin piirissä Kalmukian tasavallan pohjoisosassa Venäjällä. Se sijaitsee 177 kilometriä tasavallan pääkaupungista Elistasta pohjoiseen. Vuonna 2002 Saovojessa oli 6 505 asukasta. Sadovoje on Sarpinskin piirin hallinnollinen keskus.


title: Liikistö

text: Liikistö on varhaiskeskiajalta peräisin oleva kauppapaikka, kirkonpaikka ja hautausmaa Ulvilan kaupungin Vanhassakylässä. Se sijaitsee Kokemäelle vievän Yhdystie 2440:n ja joen välissä ja erottuu nykyään maastossa metsäisenä kumpuna. Kumpua ympäröi etelässä ja idässä entiset joen uomat, jotka ovat maatuneet kauan sitten. Paikkaa on tutkittu arkeologisesti 1930-luvulla ja sittemmin 2000-luvulla.


title: Liikistö

text: Liikistössä lienee sijainnut Ulvilan ensimmäinen kirkko, jonka hautausmaalta on löydetty 298 vainajaa. Hautausmaan kulmalta tavattiin myös rakennuksen muurin jäänteitä. Kirkon oletetaan olleen juuri siinä. Alueella on tehty arkeologisia kaivauksia, joissa löydetyt rahat ajoittuvat 1200–1300-luvuille. Myös Ilkka Kronqvist löysi ensimmäisissä kaivauksissaan rahoja, joista hän mainitsee vasta vuonna 1938 julkaisemassa raportissa. Rahat kuitenkin hävisivät toisen maailmansodan aikana. Hautojen ja maa-aineksen radiohiiliajoitukset viittaavat samalle aikakaudelle.


title: Liikistö

text: Ulvilan ja Liikistön varhaishistoriaan liittyviä asiakirjoja ja kirjeitä tuhoutui vuoden 1698 Porin palossa. Säilyneen luettelon mukaan vanhin kirje oli piispa Ragvald II:n vuonna 1311 antama anekirje, joka koski Liikistön kirkon rakentamista. Seuraavana luettelossa mainitaan vuonna 1332 piispa Pentin antama asiakirja, joka koski Liikistön kivestä rakennettavaa kirkkoa. Kolmas luettelon asiakirja oli piispa Hemmingin Ulvilan hautausmaan vihkimisestä antama todistus vuonna 1347.


title: Liikistö

text: 1930-luvun kaivauksissa paljastettiin maavallien alla ollut L-kirjaimen muotoinen kiveys, joka on edelleen nähtävissä. Kaivauksia suorittanut Kronqvist arveli kiveyksen kuuluvan vuonna 1311 aloitettuun ja kesken jääneeseen kivikirkkoon. Nykyisen käsityksen mukaan se on kuitenkin peräsin vasta 1400-luvulta, eikä mahdollisesti liity lainkaan kirkolliseen toimintaan.


title: Liikistö

text: Vuosina 2002-2003 suoritetuissa kaivauksissa löydettiin muun muassa puisen palaneen seinälinjan jäännös. Radiohiiliajoituksen mukaan se on peräisin 1300-luvulta. Seinälinjan alapuolella olleen haudan täytemaasta löydettiin värillistä lasia, joka viittaa siihen, että paikalla olisi ollut lasi-ikkunainen rakennus jo ennen seinäjäljen muodostanutta rakennusta. Näin ollen on mahdollista, että ensimmäinen kappeli olisi paikalle rakennettu jo 1200-luvulla.


title: Liikistö

text: Liikistön hautausmaa on arkeologisten löytöjen perusteella ilmeisesti perustettu 1200-luvun alkupuoliskolla. Hautoja alueella on yhteensä noin 300. 1930-luvun kaivauksissa paljastettiin hautamuistomerkkejä, jotka olivat erilaisia kivilatomuksia sekä muotoiltuja kivipaasia. Alueelta löydettiin myös yksi aikanaan pystyssä ollut kivipaasi, joka on muodoltaan vastaavanlainen kuin Untamalan kirkkomaalla sijaitseva kuuluisa Kalevanpojan viikatteentikku.


title: Liikistö

text: Ulvilan Pyhän Olavin kirkon asehuoneessa säilytetään 1200-1300-luvuilta peräisin olevia kalkkikivisiä hautakiviä, joiden arvellaan olevan peräisin Liikistöstä. Niistä on löydetty vierasperäisiä nimiä, jotka viittaavat Saksaan ja Gotlantiin.


title: Liikistö

text: Kahdesta haudasta on lisäksi löydetty suomalaiseen hautauskäytäntöön kuulumattomia ns. ruumisristejä.


title: Liikistö

text: Liikistöön on ilmeisesti saapunut viimeistään 1200-luvulla Gotlannista saksalaissukuisia kauppiaita, jotka ovat perustaneet paikalle oman tukikohdan. Löydösten mukaan paikalle on rakennettu suojavarustus joelle päin, sekä asuinrakennuksia ja kappeli tai kirkko. 1300-luvun kuluessa toiminta on siirtynyt vähitellen Ulvilan keskiaikaisen kaupungin alueelle noin kilometrin Liikistöstä länteen. Syynä on ollut joen madaltuminen. Rahalöytöjen perusteella paikalla on kuitenkin ollut vielä jonkinlaista toimintaa aina 1400-luvun lopulle saakka. 2000-luvulla paikalla tutkimuksia tehneen Tiina Jäkärlän mukaan Liikistössä on saattanut olla eräissä lähteissä mainitun "Pyhän Gertrudin killan" kiltatalo.


title: Liikistö

text: Arabialaisen maantieteilijän al-Idrisin vuonna 1154 valmistuneessa maailmankartassa Tabula Rogeriana mainitun Ragvaldan muinaisen kauppapaikan on arveltu sijainneen Liikistössä. Asiasta ei kuitenkaan ole pitävää tieteellistä näyttöä.


title: Liikistö

text: Liikistössä on myös käräjäkiviä, joiden ikä on jäänyt epävarmaksi. Lisäksi alueella sijaitsee vuonna 1982 muistomerkeiksi pystytetyt suurikokoinen risti ja kivipaasi.


title: Liikistö

text: Liikistö on osa Ulvilan kirkkoympäristöä, jonka Museovirasto on määritellyt yhdeksi Suomen valtakunnallisesti merkittävistä rakennetuista kulttuuriympäristöistä.


title: Bağ Dörvd

text: Bağ Dörvd (, ) on kylä Bağ Dörvdin piirissä Kalmukian pohjoisosassa Venäjällä. Se sijaitsee 204 kilometriä tasavallan pääkaupungista Elistasta pohjoiseen. Vuonna 2002 Bağ Dörvdissa oli 5 980 asukasta. Bağ Dörvd on Bağ Dörvdin piirin hallinnollinen keskus.


title: Noormarkun–Harjakankaan taistelut

text: Noormarkun–Harjakankaan taistelut olivat Suomen sisällissodan taisteluja, jotka käytiin Noormarkussa 30. maaliskuuta 1918. Valkoiset hyökkäsivät pääsiäislauantaina Noormarkun kirkonkylään sekä seitsemän kilometriä sen kaakkoispuolella sijaitsevaan Harjakankaan kylään. Varsinainen tarkoitus ei kuitenkaan ollut niiden valtaaminen, vaan sitoa Porin seudun punaisia ja estää heitä lähettämästä apuvoimia Tampereen taisteluun Karkun rintamalle.


title: Noormarkun–Harjakankaan taistelut

text: Noormarkussa ja Harjakankaalla käydyistä taisteluista tuli kuitenkin Satakunnan rintaman verisimmät yhteenotot, jotka vuorokauden aikana vaativat ainakin 70–80 kuollutta. Taisteluissa kaatui yhteensä 22 valkoista, joista 13 Noormarkussa ja yhdeksän Harjakankaalla. Lisäksi viisi ilmoitettiin kadonneeksi. Punaisia kaatui ainakin 50, vaikka yleensä hyökkäävä osapuoli menettää enemmän miehiä. Epäsuhta selittyy sillä, että valkoiset todennäköisesti teloittivat kymmeniä antautuneita punakaartilaisia, jotka myöhemmin merkittiin kaatuneiksi.


title: Noormarkun–Harjakankaan taistelut

text: Punaisten ensimmäisen yleishyökkäyksen pysähdyttyä helmikuun alussa, vakiintui rintama Satakunnassa linjalle Ahlainen–Pomarkku–Lassila–Lavia–Ikaalinen. 21. helmikuuta punaiset ottivat haltuunsa Noormarkun kirkonkylän ja perustivat esikunnan Noormarkun ruukissa sijaitsevaan Ahlströmin pääjohtajan asuntoon Villa Havulinnaan. Maaliskuun alussa he perustivat paikallisesikunnan myös Harjakankaalla sijaitsevaan Kuurin taloon.


title: Noormarkun–Harjakankaan taistelut

text: Punaiset kuitenkin menettivät nopeasti Lassilan ja Lavian, jolloin rintama siirtyi linjalle Noormarkku–Harjakangas–Suodenniemi. 25. helmikuuta punaiset vangitsivat Noormarkussa 27 henkilöä, joista pääosa oli Ahlströmin virkailijoita. Osa vangeista vapautettiin ja pari viikkoa myöhemmin jäljelle jääneitä lähdettiin kuljettamaan kohti Poria. Matkan aikana vangit kuitenkin yrittivät paeta, jolloin saattajina olleet punakaartilaiset ampuivat heidät niin sanotussa Koliahteen joukkomurhassa. 9.–10. maaliskuuta punaiset hyökkäsivät Harjakankaalta tuloksetta kohti Pomarkkua ja Lassilaa sekä 9.–14. maaliskuuta Noormarkusta Ahlaisiin, jossa taisteluja käytiin Lampissa.


title: Noormarkun–Harjakankaan taistelut

text: 15. maaliskuuta valkoiset käynnistivät oman suurhyökkäyksensä Tampereen valtaamiseksi ja tekivät seuraavana päivänä hyökkäyksen myös Noormarkun suunnassa. 26. maaliskuuta valkoiset saivat haltuunsa Suodenniemen ja katkaisivat seuraavana päivänä Tampere–Pori-radan Siurossa. Samaan aikaan he alkoivat suunnitella myös Noormarkun valtausta. Tehtävä annettiin Porin rykmentin I pataljoonalle, jota komensi jääkärikapteeni Gunnar von Hertzen. Hänen mielestään hyökkäys Noormarkkuun olisi mahdollista vasta Harjakankaan valtauksen jälkeen, mutta valkoiset päättivät kuitenkin käynnistää hyökkäykset samanaikaisesti molemmilla suunnilla.


title: Noormarkun–Harjakankaan taistelut

text: Valkoisilta taisteluihin osallistui kaksi Porin rykmentin pataljoonaa, joista jääkärikapteeni Gunnar von Hertzenin komentama 1. pataljoona hyökkäsi Harjakankaalla ja jääkärikapteeni Paavo Talvelan komentama 2. pataljoona kirkonkylässä. Ahlaisten Södergårdiin majoittunut 2. pataljoona suoritti myös harhautushyökkäyksen Kellahdella. Valkoisia oli yhteensä noin 500–600.


title: Noormarkun–Harjakankaan taistelut

text: Punaisilla oli kirkonkylässä noin tuhat ja Harjakankaalla noin 250 miestä. Porin ja Noormarkun punakaartilaisten ohella taisteluihin osallistui runsaasti Kokemäeltä ja Helsingistä tulleita punakaartilaisia. Lisäksi mukana oli muun muassa nopeasti maaliskuun lopulla koottu Kaasmarkun punakaarti Ulvilasta. Valkoisten tiedusteluosaston mukaan rintamapäällikkönä toimi Sunniemen punakaartin päällikkö Kalle Salminen ja esikuntapäälliköksi oli Helsingistä lähetetty Sörnäisten punakaartiin kuulunut mallipuuseppä Toivo J. Kuukkanen. Komppanianpäälliköitä olivat tiedusteluosaston mukaan ainakin Ananias Fredman, Kalle Lund ja Anton Lähde.


title: Noormarkun–Harjakankaan taistelut

text: Valkoisten operaatio alkoi lauantaina 30. maaliskuuta 03.30, kun luutnantti Severi Kanervan johtama komppania iski noin seitsemän kilometrin päässä Noormarkun kirkonkylästä sijaitsevassa Ahlaisten Kellahden kylässä ollutta neljää punakaartin komppaniaa vastaan. Hyökkäyksen tarkoitus oli estää punaisia lähettämästä apuvoimia Noormarkkuun.


title: Noormarkun–Harjakankaan taistelut

text: Varsinaisen hyökkäyksen alkaessa kolmesta komppaniasta koostunut 450 miehen vahvuinen osasto eteni Ahlaisista noin yhdeksän kilometrin päässä sijaitsevaan Kaapolaan, jossa oli punaisten läntisin Noormarkun suunnan puolustusasema. Valkoiset eivät kuitenkaan kohdanneet vastarintaa, vaan punaiset olivat ilmeisesti vetäytyneet kohti kuuden kilometrin päässä sijaitsevaa kirkonkylää. Ensimmäinen kosketus viholliseen saatiin noin 1,5 kilometriä Kaapolan ja Poikeljärven tienhaaran jälkeen. Valkoiset onnistuivat aamuseitsemältä etenemään noin kilometrin päähän Noormarkun kirkosta, jossa he saivat vastaansa punaisten tykistötulen. Pääjoukkoja seuranneeseen kuljetuskolonnaan ammuttu keskitys sai aikaan pakokauhun, jolloin osa hevosmiehistä kääntyi takaisin Ahlaisten suuntaan. Valkoisten joukoissa taistellut Yrjö Pennanen kertoi muistelmissaan Paavo Talvelan tokaisseen, ettei hän ollut edes Saksan rintamilla kokenut yhtä kovaa tykistökeskitystä.


title: Noormarkun–Harjakankaan taistelut

text: Punaisilla oli käytössään neljä tykkiä, joiden tulenjohtajana toimi Venäjän armeijassa palvellut virolainen tykkimies. Tulenjohto oli Noormarkun ruukissa sijaitsevan Havulinnan tornissa, mutta kylän taloihin suojautunutta vihollista tulitettiin myös suorasuuntauksella, jolloin kranaatit räjähtivät vasta lävistettyään ulkoseinän. Lukuisten muiden rakennusten lisäksi tykistötuli tuhosi kokonaan myös 1700-luvulta peräisin olleen Noormarkun kirkon. Punaiset yrittivät vallata kirkkoa yhdeksän aikaan aamulla, jolloin virolainen tykkimies ampui suoraan sen ikkunasta sisään. Alttaripäädystä alkanut tulipalo tuhosi hetkessä koko kirkon. Punaisten esikuntapäällikkönä toimineen Toivo J. Kuukkasen mukaan syynä oli virolaisen tykkimiehen henkilökohtainen viha kirkkoa kohtaan.


title: Noormarkun–Harjakankaan taistelut

text: Valkoiset irtaantuivat taistelusta lopulta kello viiden aikaan iltapäivällä ja vetäytyivät Kaapolan kautta takaisin Ahlaisiin. Valkoisten myöhemmin saaneiden tietojen mukaan punaisten puolustus oli jo luhistumaisillaan, eikä se olisi kestänyt enää kuin muutaman tunnin.


title: Noormarkun–Harjakankaan taistelut

text: Harjakankaan pohjoispuolella sijaitsevasta Lassilasta liikkeelle lähteneet valkoiset hyökkäsivät kylään kahdesta eri suunnasta viiden aikaan aamulla. Hertzenin pataljoonan 2. komppania kiersi Kullaan ja Harjakankaan väliselle maantielle hyökäten sieltä käsin kylän itäosiin. 3. komppania puolestaan eteni kirkonkylään vievälle maantielle ja iski sen kautta Harjakankaan länsiosaan. 2. komppanian mukana oli myös vänrikki Kaino Niemeläisen johtama hiihto-osasto, joka tehtävä oli sulkea kylän eteläpuolelle johtava talvitie.


title: Noormarkun–Harjakankaan taistelut

text: Saarroksiin joutuneet punaiset puolustautuivat rakennuksista käsin ja käyttivät suojanaan myös lähes kilomerin pituista Svensbergin kiviaitaa. Harjakankaalla käytiin koko päivän ajan sekavaa taistelua, jossa valkoisten eteneminen tapahtui talo talolta. Illan hämärtyessä he olivat saaneet haltuunsa kylän Lassilaan johtavan maantien itäpuolisen osan sekä joitakin taloja myös sen länsipuolelta. Punaiset puolestaan yrittivät murtaa saartorenkaan eri puolilta ja onnistuivatkin eristämään valkoisten pääjoukoista yhden osaston, joka päätti vetäytyä taistelusta.